Korsikera - Wikipedia, entziklopedia askea.\n4Korsikera hezkuntza publikoan\nLingua corsa — Corsu\nKorsikako hizkuntza eta dialektoak.\n400.000 (zalantzazkoa, ziur aski 100.000 inguru)\ncors1241 eta cors1242\nKorsikera (corsu) Korsikan mintzatzen den erromantze hizkuntza da. Antzeko hizkuntza Sardinia iparraldean mintzatzen da Gallura eskualdean (gallurera). Italierarekin antz handia du eta sarri dialekto toskandarren multzokoa jotzen da, bi multzotan banaturik dagoena: cismontanoa eta oltramontanoa.\n3 Datu soziolinguistikoak\n4 Korsikera hezkuntza publikoan\n5 Korsikera komunikabideetan\n6 Korsikeraren koofizialtasuna\n7 Musika korsikeraz\n8 Etorkizunerako estrategiak\nXIX. mendearen hasierara arte, korsikera eta italiera hizkuntza beraren bi aldaera gisa hartzen ziren, korsikera hizkuntza mintzatua eta italiera hizkuntza idatzia kontsideratuz. Frantziako Bigarren Inperioaren ostean, korsikera italieratik aldenduz joan zen eta korsikerazko literatura jaio. Hizkuntza izaeraren, aldarrikapena nahikoa berria da, XX. mendeko 80ko hamarkadakoa. Hizkuntzalari gehienentzat, ordea, korsikera Toskanako mintzairaren aldaera bat da.\nKorsikera italo-erromantze hizkuntza-taldearen parte da. Korsika osoan hitz egiten da, Bonifacio eta Calvi hirietan izan ezik, non genovar jatorriko dialekto liguriarra hitz egiten baita. Korsika hegoaldeko hainbat aldaera, era berean, Sardinia iparraldeko mintzairaren (gallurera) oso antzekoak dira. Hizkuntzalari gehienen iritziz, hortaz, Sardinia iparraldean hitz egiten dena korsikera da sardinieraren ordez.\nKorsikeraren hizkuntzalariek hizkuntza polinomikoaz hitz egiten dute, tokiko aldaerak azpimarratuz. Nazionalismo korsikarrak korsikeraren hizkuntza izaera azpimarratu du. Egun, lehen hezkuntzan irakasten da eta Frantziako hizkuntza estatusa du, Frantziako Kultura Ministerioaren eskutik.\nDatu soziolinguistikoak[aldatu | aldatu iturburu kodea]\n145.700 lagun inguru dira korsikeraz mintzatzeko gai eta 86.000-130.000 inguruk darabilte, 2013ko abenduan argitaratutako aurreneko inkesta soziolinguistikoaren arabera. Arazoa hiztunen eta hizkuntza ezagutzen dutenen adinean datza: zenbat eta gazteago, orduan eta apalagoa da korsikeraz dakitenen eta hitz egiten dutenen batez bestekoa. Korsikeraz gai dira 65 urtetik gorakoen % 75 eta 18-24 urte artekoen % 37; erabileran, berriz, 65 urtetik gorakoen % 64k eta 18-24 urte artekoen % 26k jarduten dute.\nAma hizkuntzari dagokionez, 65 urtetik gorakoek diotenez, sei urte zituztenean, korsikera % 30en ama hizkuntza zen eta % 54rena, frantsesa. Orain, 18-24 urte dituztenei galdetuta, berriz, sei urte zituztenean % 2k etxean korsikeraz egiten zutela diote eta % 70k, frantsesez.\nKorsikera hezkuntza publikoan[aldatu | aldatu iturburu kodea]\nHezkuntza publikoaren eskumena Frantziarena da, baina Korsikako Lurralde Kolektibitatearekin hitzartuta, astean gutxienez hiru orduz ikasten dute ikasleek irlako hizkuntza. Gurasoak elebitasunaren aldekoak dira: % 52k nahi dute eskolan korsikera eta frantsesa neurri berean erabiltzea, eta % 39k nahiago dute korsikera hautazko ikasgaia izatea.\nKorsikera komunikabideetan[aldatu | aldatu iturburu kodea]\nKomunikabideen eskaintzan, berriz, handia da desoreka Korsikako bi hizkuntzen artean: telebistan, France 3 Via Stella Frantziako kate publikoan korsikerazko hainbat saio ikus ditzakete; irratian, RCFM —publikoa— elebiduna da, baina frantsesa gehiago darabilte; azkenik, prentsa idatzian, Corse Matin egunkaria nagusia da, eta ez dakar ia deus korsikeraz.\nKorsikeraren koofizialtasuna[aldatu | aldatu iturburu kodea]\n2008an koofizialtasunaren aldeko mozio bat aurkeztu zen Korsikako Biltzarrean, baina ez zen onartu. 2011n mozio bera aurkeztu zen, eta onartua izan zen, eta, 2011tik 2013ra, Korsikako Biltzarreko alderdi guztietako hautetsiak, sindikatuak eta hainbat arlotako eragileak bildu zituen lantalde bat osatu zuten, korsikeraren sustapena gizarteratzeko; 30 bilera egin zituzten, eta 2013ko maiatzean, koofizialtasun estatutua bozkatu zuten: 36 boto alde eta 15 abstentzio; inor ez kontra.\nMusika korsikeraz[aldatu | aldatu iturburu kodea]\nKorsikerak musika du indargune nagusia, % 93k entzuten baitute musika korsikeraz.\nEtorkizunerako estrategiak[aldatu | aldatu iturburu kodea]\nKorsikar gizarteak elebiduna izan nahi du (% 90 alde eta % 7 aurka). 2011-2014 eperako ekintza plan bat izan dute horretarako, eta bertan proposatu dute, besteak beste, hezkuntzan murgiltze eredua ezartzea eta Interneten .csc domeinua sustatzea.\n(Korsikeraz) Accademia Corsa\nKorsikerari buruzko erreportaia Berrian


Hamaikagarren katebegia izan da | Kirola | Berria\nHamaikagarren katebegia izan da\nJon Ander De la Hoz - BERRIAko Realaren berriemailea\nSei hilabete pasatxo, eta hamazazpi neurketa. Horra Asier Garitanok Realean egin duen ibilbidea. Motza irudi lezake, baina, amaitzear den urteari erreparatuz gero, zer pentsatua ematen duen datua da: kontraesanezkoa dirudien arren, aurten txuri-urdinen aulkian partida gehien egin duen prestatzailea izan da bergararra. Bi aldagai horiek lotuta ikusteak, hausnarketari ez ezik, kezkari ere ateak zabaltzen dizkio, agerian uzten baitu Realak azkenaldian ez duela proiektu bat egonkortzeko gaitasunik izan.\nGauzak ez zaizkio nahi bezala atera Garitanori. Horren zalantzarik ez da Donostian; kosta egin zaio partidak aurrera ateratzea, eta maiz aurkariaren proposamenaren arabera aritu izanak taldearen erasorako gaitasuna bigarren mailan utzi du. Alabaina, unean uneko egoerara egitea izan da Garitanori hasieratik eskatu zaiona, eta entrenatzaileak tinko eutsi dio ideia horri. Eraginkortasunaren izenean lehiatu da beti, lehentasuna jokoari eman beharrean emaitzei emanez.\nHalaber, agerikoa izan da Realaren azkenaldiko gabezia handienetako bat konpontzeko izan duen engaiamendua. Gol asko jasotzea izan da arazo hori, eta erremedioa jartzea izan du helburu nagusietako bat. Ez da gaizki moldatu horretan, partida kopuru berean aurreko sasoian Eusebio Sacristanekin baino zortzi gol gutxiago jaso baitituzte donostiarrek. Horrek erasoari pisua eta distira kendu izana leporatzen dio zenbaitek. Ez da harritzekoa, egungo futbolean emaitzen berehalakotasunak izugarrizko garrantzia baitu, eta golik gabe ez baitago emaitza onik. Eusebiorekin 29 sartu zituen Realak; Garitanorekin, 18.\nNolanahi ere, epe luzerako proiektu gisa aurkeztu zuten, eta, hori horrela, bere ibilbidea porrota izan da. «Aldaketa handia» izango zela iragarri zuten klubeko arduradunek Garitano fitxatzean, eta, hein batean, kontratuaren bidez berretsi zuten asmoa, hiru urterako sinatu baitzuen. Organigrama aldetik ere aldaketa sakona izan zuen Realak, eta bazirudien bat-batekotasunaren zurrunbilotik ihes egin nahi zuela Donostiako klubak. Roberto Olabe izan zen, besteak beste, itxuraldatutako organigrama horretako figura garrantzitsuenetako bat. Otsailean kaleratutako Lorenzo Juarros kirol zuzendariaren kargua hartu zuen, eta gasteiztarra izan zen Garitano entrenatzaile posturako onetsi zuena.\nRealak, baina, lehengo lepotik burua. Iragan abenduaren 20an hamar urte bete ziren Jokin Aperribai presidente hautatu zutenetik. Hamar urtean beste horrenbeste entrenatzaile izan dituzte txuri-urdinek. Urteko bat, batez beste. Gehitxo jarraitutasunaren izenean harrobia ikurtzat nahi duen elkarte batentzat. Funtsean, Aperribairen kateko hamaikagarren katebegia izan da Garitano.\nOrain Imanol Alguacilen txanda da. Etxea ezagutzen du, eta «etorkizunari begira» egindako hautua dela adierazi zuten Aperribaik eta Olabek herenegungo agerraldian. Martxotik maiatzera bitarte taldeko prestatzaile izan zen, aurrez lan ona egin zuen harrobian, eta ehundik gora partida jokatu zituen txuri-urdinez. Hura izan zen aurtengo negu ilunaren ostean taldearen jokoa loratu zuena. Bederatzi partidatan pizgarri lanak egin zituen.\nEgun, erabat ezberdina da egoera. Aurreko aldian taldea hartu zuenean Realak ez zuen benetako arriskurik, eta exijentzia txikiagoa zuen. Lau puntura ditu jaitsierako postuak, eta lehen itzulia amaitzeke dago. Denborak eta emaitzek esango dute apustua balekoa izan den, edo proiektu egonkorraren bila doan beste katebegi bat gehiago den. Diotenez, «konfiantza» dute harengan; horixe behar du.


Udal jabetzako etxebizitzak errentan emateko kontratua. Intxaurtxueta auzoa 26 (2 esk.) - Eskoriatza\nEskoriatza > Kontratatzailearen profila > Udal jabetzako etxebizitzak errentan emateko kontratua. Intxaurtxueta auzoa 26 (2 esk.)\nUdal jabetzako etxebizitzak errentan emateko kontratua. Intxaurtxueta auzoa 26 (2 esk.)\nEspediente hasierako data:\nBoletineko argitaratze data:\nKontratugilearen profileko argitaratze data:\n3.1. Kontratuaren prezioa honela ezarriko da: Hileko gehienezko errenta: errentariaren hileko diru sarreren % 30a ondorengo irizpideen arabera haztatuta: Diru sarreren haztapena baldintza agiriko 6. baldintzako irizpideen arabera egingo da. 3.2.- Kontratuak URTE BETEKO (1) iraupena izango du. Hitzartutako epemuga iritsitakoan, eta Hiri-errentamenduei buruzko azaroaren 24ko 29/1994 Legeko 9. artikuluan ezarritakoaren arabera ( Ekainaren 4ko 4/2013 Legeak aldatutakoa), kontratua urtez urte luzatuko da errentamenduak HIRU (3) URTE egin arte, baldin eta errentariak berriztatzeko asmorik ez duela adierazten ez badio errentatzaileari kontratua edo horren luzapenetako bat amaitu baino gutxienez hogeita hamar egun lehenago.\nPlegua (.pdf 182.50K)\nPleguaren 18. artikuluan jasotakoak.\nKontratistaren betekizun espezifikoak:\nEskoriatzako udalean erroldatuta egotea, gutxienez, 2014ko abenduaren 31a baino lehen.\nEtxebizitza eskatzaileen Eusko Jaurlaritzako erregistroan izena emanda egotea etxebizitza erosteko edo alokatzeko eskatzaile bezala.\nEtxebizitza beharra egiaztatuta edukitzea eskatzailea honako egoeran egoteagatik: Bizikidetza-unitateko kide batek ere Euskal Autonomia Erkidegoan jabetzan etxebizitzarik ez edukitzea, ez jabetza soilik, ez lurrazal-eskubiderik edo usufrukturik. Baldintza hori ez dute bete beharrik izango 2012ko urriaren 15eko Aginduaren 9. artikuluan jasotako salbuespenetakoren batean daudenak. Agindu hori etxebizitza-eskatzaileen erregistroari eta babes ofizialeko etxebizitzak nahiz araubide autonomikoko zuzkidura-bizitokiak esleitzeko prozedurei buruzkoa da, eta Etxebizitza, Herri Lan eta Garraioetako sailburuak eman zuen 2012ko urriaren 15ean.\nUrteko diru sarrera haztatutak 3.000 eta 25.000 euro artekoak direla kreditatzea.\nDiru-sarrera konputagarrien jasotzaile gisa bizikidetza-unitatea osatzen duten pertsona guztiak hartuko dira kontuan.\nDiru sarrerak martxoaren 4ko 39/2008 Dekretuan zehaztutako irizpideen arabera kalkulatu eta haztatuko dira. Dekretu hori babes ofizialeko etxebizitzen erregimenari eta etxebizitza eta lurzoru arloko finantza neurriei buruzkoa da.\nUdal gizarte zerbitzuak (Agurtzane Altube)


Torrak adierazpen askatasun eta Batzordearen zehaztasun faltari eutsi dio\nTorrak adierazpen askatasun eta Hauteskunde Batzordearen zehaztasun faltari eutsi dio\nPublikatuta: 2019/05/15 12:12 (UTC+2) Azken eguneratzea: 2021/12/23 10:28 (UTC+1)\nKataluniako presidenteak Kataluniako Justizia Auzitegi Nagusian deklaratu du desobedientzia delitua leporatuta, xingola horien aferagatik Fiskaltzak aurkeztutako kereila dela eta.\nXingola horiak, Generalitatearen Jauregian. Arxiboko irudia: EFE\nIkur subiranistak kentzeko aginduaren alde egin du Gorenak\nQuim Torra Generalitateko presidenteak adierazpen askatasunari eutsi dio hauteskunde kanpainan xingola horien kontura ikerketa zabaldu duen Kataluniako Justizia Auzitegi Nagusiko epailearen aurrean, eta esan du Hauteskunde Batzordearen jakinarazpenean ez zuela agindu zehatzik jaso.\nEpaitegietako iturrien esanetan, Torrak 40 bat minutu eman ditu deklaratzen Carlos Ramos epailearen aurrean, desobedientzia delitua egotzita, preso politikoen aldeko xingola horien aferagatik Fiskaltzak aurkeztutako kereila dela eta.\nKataluniako presoidenteak uko egin dio Voxen galderei erantzuteari "duintasun demokratikoa" argudiatuta. Bai, ordea, Francisco Bañeres Kataluniako fiskal nagusiak egindako itaunketari. Torrak adierazi du Hauteskunde Batzordeak ez zuela eskumenik xingola horiak kentzera behartzeko, eta, gainera, ez zuela agindu zehatzik eman.\nTorra, auzitegian sartu baino lehen:


Antonio Pampliega: "Gerra nolakoa den erakutsi nahiko nuke, zentsurarik gabe" - Urola Kostako Hitza : Urola Kostako Hitza\nGatazka guneetako kazetaria da Antonio Pampliega (Madril, 1982). Freelance gisa egiten du lan, eta Irak, Libano, Pakistan, Afganistan, Haiti eta Sirian izan da, besteak beste, azken urteotan. Elan-Euskadik antolatuta, Los ojos de la guerra izenburu hartuta hitzaldia emango du bihar, 19:00etan, Getariako Ulpiano aretoan. Zeren inguruan hitz egingo duzu bihar Getarian emango duzun hitzaldian? Kontzientziak piztea da hitzaldiaren helburua. Mendebaldean jaio izanagatik zortedunak garela transmititu nahi dut solasaldian. Gerra nolakoa den ere erakutsi nahiko nuke, zentsurarik eta filtrorik gabe. Era horretan, migranteen aferaren inguruko gakoak emango ditut. Zein da ekialde hurbileko egungo egoera? Ekialde hurbileko egoera ez da batere aldatu azken urteotan. Hamarkada asko daramatzate kaosean murgilduta, eta gainera, mendebaldeko gobernuek bultzaturiko diktadoreak dituzte. Yihadaren bandera altxa eta sinesgabeen aurkako borrokara lotu diren talde fanatiko eta erlijiosoen agerpena da ezberdintasun bakarra. Hori guztia 2003ko Iraken inbasioaren ondorio da, eta ezin dugu ahaztu Espainiako estatua erabaki horren parte izan zela. Nola eragin dezake AEBko presidente Donald Trumpen politikak? Trumpen politikak Iranekiko tentsioa areagotu dezake. Hala ere, arazoa ez da Trump. Ameriketako Estatu Batuetako presidenteek urte askoan zehar ezarritako politikak dira arazoa. Hiru urte igaro dira Angel Sastre eta Jose Manuel Lopezekin batera, Sirian bahitu zintuztenetik. Nola gogoratzen duzu? Bizitza aldatu didan esperientzia baten gisan gogoratzen dut. Beste pertsona bat naiz bizipen haiek igaro eta gero. Ahaztu ezin dudan esperientzia bat da, eta, gainera, irakaspen garrantzitsuak eman dizkidana. Nolakoa izan zen zuen liberazioaren negoziazioa? Ez dakit. Gu bahituta geunden, eta inork ez zigun kontu horren inguruko informaziorik helarazi. Zein da Estatu Islamikoaren egoera? Estatu Islamikoaren eremua suntsituta dago. Kalifatzaren errautsak soilik geratzen dira, arazoa, ordea, ideiak dira. Bizirik eta bero jarraitzen dute ideiek; gazteen artean, batik bat. Ideia horiei aurre egiteko hezkuntza da erabili beharreko tresna, eta ez armak. Armak erabiliz gero, iraganeko akatsetan erortzeko arriskua dugu berriz ere. Ordutik itzuli zara Siriara? Egingo al zenuke? Ez, ez naiz itzuli Siriara, nire familiari hala zin egin niolako. Nigatik izan balitz, itzuliko nintzateke. Sirian gertatzen denaren berri ematen jarraitzea beharrezkoa dela iruditzen zait. Duela hiru urte bahitu zuten Pampliega Sirian 2015ean Siriara bidaiatu zuen Pampliegak. Lanera joan zen, herrialdearen egoegoeraren inguruko erreportaje bat egitera. Aurrez ere hainbatetan izanda zegoen Sirian, baina, urte horretan, uste baino gehiago luzatu zitzaion bidaia. Angel Sastre eta Jose Manuel Lopez kazetariekin batera bahitu egin zuen Al Qaedak Pampliega, Sirian. 300 egunez irainak, umiliazioak eta bultzadak jasan behar izan zituzten. “Akats bat” izan zela dio, erreportajeari bere segurtasunari baino garrantzia handiagoa eman ziolako .


AZKARATE TORNER,Gorka"Garazitik ekialderanzko urek dakarten misterioa" (Dibulgazioa)\nGarazitik ekialderanzko urek dakarten misterioa\nErrobik, Baionan Atturrirekin batuko den ibaiak, Garaziko herrian hartzen du benetako eitea. Beherobia, Lauribar eta Arnegi errekak dira Errobiren emari nagusi haren goi-ibilguan. Hirurek haran ikusgarri bana zizelkatzen dute Garaziko lurretatik hego-ekialdera. Beherobia eta Lauribarrekoak ezagutzera goaz.\nEiheralarre, Bernat Etxepare euskarazko lehenengo liburuaren (Linguae Vasconum Primitiae) egilearen jaioterria, atzean utzi ostean, Beherobia errekan gora, Ezterenzubira heldu gara. Historiak dioenez, Eiheralarreko erretore ez ezik Garaziko bikario ere izan omen zen Etxepare. Eta olerki gogoangarri andana idatzi zuen, horietako zenbait euskal kantutegiko doinu ezagun bilakatuak azken hamarkadetan.\nEzterenzubi, berriz, Errobi ibaiaren iturburuarekin topo egin aurretik aurkitu dugun azken herria da. Errepidean aurrera eginez gero, Beherobia auzunera heldu gara, eta minutu gutxiko oinezko txangoa eginda, iturburura. Baina hemen, oraindik, Beherobia izena du Errobik. Puntu hau ohiko abiapuntua da Errozate mendira igotzeko zein Harpeako sarobera eta leizera gerturatzeko, jomuga horietara heltzeak iturburura bertara joateak baino ahalegin dexente handiagoa eskatuko badigu ere.\nErrobi, berez, Harpeako leizetik oso hurbil jaiotzen da, eta haranean behera egin ostean, ehun metro sakon den zulo batean desagertzen da. Mendi zintzurraren iturburu batean agertzen dira berriro Errobiko urak, Beherobia auzotik gertu: Errobi ibaiaren iturburua. Beherobiatik Errozatera igotzeak 1.000 metroko desnibela gainditzea eskatuko digu. Ordain modura, euskal Piriniotako paisaia magikoenetako batzuez gozatzeko aukera izan dugu ibilaldi guztian zehar.\nZuberoako mugaren bila\nDonazaharren Donapaleurako bidea utzi eta Lekunberri aldera joaz, Nafarroako eta Zuberoako mugen bila abiatu gaitezke. Aukera bi ditu bisitariak: Burdinkurutzeta mendaterantz jotzea, Irati aldera, Nafarroa Behereko gailurrik garaiena den Okaberen eta haren mazeletan dauden harrespila bitxien bila, edo Mendibe eta Behorlegi igaroz Apanizeko mendate garairantz jotzea, Zuberoarantz, Atharratze eta Altzürüküra bidean. Saihesbidean bigarren aukera hautatuz, Nafarroa Beherearen eta Zuberoaren arteko mugan dagoen Behorlegi gailur berezi eta ederrarekin egin dugu topo parez pare.\nBehorlegi (1.265 m), Arbaila mendiguneko gailurrik esanguratsuena da, harkaitzezko hagina dirudien bere eite lerdenarekin –bi kilometrotik gorako luzera duen ertz harritsua– mendizaleak erraz erakartzen dituen horietakoa. Egia da, baita ere, Garaziko ibarretik ikusita boteretsu dirudien hein berean dirudiela xalo, hegoaldetik begiratuz gero. Apanizeko lepoaren bestaldean dagoen Hauskoa gailurrarekin batera –horrek ez du hain itxura boteretsua–, Urhandiako zirkua ixten du Behorlegik. Bertara igotzeko, aukera bi: bata, autoz Apanizeko mendatera igo eta ordubete eskasean gailurrera iritsi, 200 metro inguruko desnibela gainditu ostean; bestea, Behorlegi edo Mendibe herrietatik abiatu, ibilbide gogorragoak baina erakargarriagoak osatuz. Eskaladan nolabaiteko trebetasuna duten txangozaleek Behorlegi mendiaren hegi zorrotzetik igotzeko aukera ere izango dute, Haritxarteko ertzetik hain zuzen, harriaren kalitatea eskas xamarra bada ere.\nArbaila, kondairen habia\nArbailako mendiguneko gailurrik esanguratsuena Behorlegi bera den arren, mendigune ezezagun eta misteriotsu honek beste hainbat gailur deigarri ere ezkutatzen ditu, hala nola Behorlegitik gertu dagoen Hauskoa edo Bohokortia, Etxekortia, Zaboze, Beltxu edo Belhigaina, horietako batzuk Zuberoan. Zuhaitzek estaltzen duten arren Arbailetako hedadurarik handiena, larreek ere eremu esanguratsua hartzen dute. Izan ere, abeltzaintza aztarnak aspaldikoak dira bertan. Baina Arbailetako ezaugarri nagusia bertako hamaika zulo, sima eta osinak dira, eremu karstikoa da eta. Inguru nahasi honetan du iturburua Biduze ibaiak, Atturriren emari izango denak.\nEremu nahasi eta gizakiaren arrasto nabarmenegirik gabekoa izanik Arbailetako mendigunea, ez da zaila izan mendetan barrena hamaika kondaira elikatzea hemen, Ahüzkiko herensugearena edo Behorlegiko lamiena, konparazio baterako. Apanizeko lepotik gertu, Apanizeko sima edo trokarekin egingo dugu topo, izen bereko larrean; troka berezi honen aitzakian ere bada kondairarik: esaten dutenez, Arbailako mendi-multzoaren lurpean ezkutatzen omen den infernuarekin komunikazio zuzena du.


OLENTZEROREN ZAKU MAGIKOA - Kultur Errota\nOLENTZEROREN ZAKU MAGIKOA\nOlentzeroren oparien zakua desagertu egin da. Oparien zaku magikoa!!! Mari Domingi eta Galtzagorri bere bila dabiltza, baina pertsonaia gaizto batek Mari Domingi eta berarekin dabiltzan emakume guztiak sorgintzat hartu ditu eta haien kontrako maltzurkeriak egingo ditu. Zuk ikusi al duzu Olentzeroren zakua?. Lagunduko diguzu zakua topatzen? Ezin dugu huts egin, bestela aurten oparirik ez!!!\n50 minutuko antzezlan honetan haurren irudimenean zehar abiatuko gara Eguberrietako pertsonaiekin batera. Abestiz eta dantzaz hornituriko ikuskizunaren bidez fantasia, ilusioa eta alaitasuna partekatuko ditugu guztion artean.\nEstreinaldia aurten egingo da!!!! (azaroaren 20tik aurrera)


Proiektua - Tuvoto.eu\nTUVOTO.EU botoa bideratzeko aplikazio bat da, Espainiako lurraldera mugatzen dena, eta 2019ko maiatzaren 26an egingo diren Europako Parlamenturako hauteskundeetarako sortua.\nBotoa bideratzeko aplikazioak hautesleak alderdien sistema jakin batean kokatzeko tresna elektronikoak dira. Aplikazio mota honen xedea ez da hauteslearen botoa baldintzatzea, baizik eta kokapen zehatz bat eskaintzea, hautesleak emandako erantzunen arabera eta hautagaitzen proposamenen eta jardunen arabera.\nTUVOTO.EU aplikazioak webgune baten forma du, eta erabiltzailea ideologikoki kokatzen duen galdetegi batean oinarritzen da; galdetegi hori gai-multzoka banatuta dago, eta 2019ko maiatzaren 26ko Europako Parlamenturako hauteskundeetara aurkezten diren hautagaitzei buruzkoa da. Galdetegia bukatu ondoren jasotzen dituen emaitzetan, erabiltzaileak modu grafiko eta intuitiboan ikus dezake zein hautagaitza gerturatzen den gehien bere lehentasunetara.TUVOTO.EU ekimena zorroztasun metodologikoan oinarrituta eta alderdi politikoekiko independentzia osoz eraiki da, ezaugarri horiek funtsezkoak baitira gure erabiltzaileei emaitza fidagarriak bermatu ahal izateko.\nProiektua aurrez gauzatutako beste bi formaturekin irabazitako esperientziatik sortu da: 2015ean eta 2017an, Kataluniako Parlamenturako hauteskundeetan eratutako EL TEU VOT izeneko plataformatik, alegia. Lehen esperientzia hark 140.000 erabiltzailetik gora izan zituen.\n2018an tresna bera baliatu zen Estatu Batuetako agintaldi erdiko hauteskundeetan ere, Florida eta Texas estatuetako senataria eta gobernadorea hautatzeko. Orduko hartan, Univision Noticiasekin batera egin zen proiektua, TUVOTO.APP izeneko domeinuarekin.\nTecpol Ideogramaren proiektu bat da, teknopolitikarekin lotutako proiektuen analisian, ikerketan eta sorkuntzan oinarritua.\nIdeograma komunikazio publikoaren arloko aholkularitza-enpresa bat da, 30 urtetik gorako ibilbidea duena. Gure jardun profesionalaren ardatzetako bat gizarte-berrikuntzarekin eta politikarekin lotutako proiektuetatik abiatzen da, teknologia digitalen bitartez. Horrela, Ideogramak sustatzen, zuzentzen eta bultzatzen dituen ekimenek prozesu politikoak hobetzeko edo erakundeak eraldatzeko tresnak garatzeko helburua izan ohi dute.\nProiektu honek CIDOBen lankidetza zientifikoa jaso du.\nCIDOB think tank independente eta anitza da, egoitza Bartzelonan duena eta gai internazionalak ikertzen eta aztertzen dituena.\nCIDOBek politikako agente guztiei zuzendutako (herritarretatik nazioarteko erakundeetara) informazioa eta ideiak eratu eta eskaintzeko lan egiten du, horrela mundu seguruago, askeago eta berdintsuago bat sortzen lagunduko duten politikak proposatu eta bultzatzeko.


Lau film proiektatuko dira asteburu honetan Ermua Antzokian - Deia\nERMUA. Ezagutzera eman dira gaurtik hasita eta igandera arte Ermua Antzokian eskainiko diren filmen izenak. Aste honetako programazioa zabala izango da: bi film euskaraz eskainiko dira, bat ingelesez eta beste bat gazteleraz. Lehenengoa, Siriako gerrari buruzko 'Para Sama' izeneko dokumentala, gaur bertan proiektatuko da, arratsaldeko 19:00etatik aurrera.\nZine komertzialaren atalean, larunbat arratsaldean Mireia Gabilondo zuzendariaren 'Erlauntza' izango da ikusgai, 19:00etatik aurrera. Film hau euskaraz eskainiko da, jatorrizko bertsioan, gaztelaniazko azpitituluekin. Komedia dibertigarria da, haurtzaroko lagun talde baten asteburuko elkarketa landetxe batean kontatzen du, kideetako bat ezkontzera doala eta agur-festaren aitzakian. Bigarren emanaldia astelehenean, hilak 14, izango da, 19:00etan.\nZine komertzialaren bigarren proposamenan, igande arratsaldeko 7etan Autumn de Wilde zuzendariaren 'Emma' titulukoa ikusi ahal izango dute ikusleek. Filma garaiko drama bat da, ukitu erroantikoak dituena. Emma Woodhouse neska eder, argi eta dirudun bat da, eta, gainera, maite du bere gizarte zirkuluko maitasun arazoetan murgiltzea bere herri ingeles aspergarrian. Jane Austenen eleberriaren egokitzapen berria. Filma bera ikusteko bigarren aukera izango du nahi duenak, abenduaren 15eko astearte arratseko 7etan.\nAzkenik, asteko programazioak iragarrita duen azken aukera igande arratseko 5etakoa da, marrazki bizidunak eta 'StarDog eta TurboCat' titulukoa. Hau ere, euskaraz proiektatuko da. Istorio honek bi heroi ditu. Txakur leiala eta justiziaren aldeko katua. Elkarrekin abentura zoragarria biziko dute.


Unai Vazquez Puente: “Kolektibitatearen beharra azpimarragarria da, herri borrokak inperialismoa garaitu baitezake” :: Buruxkak Liburutegi digitala\nUnai Vazquez Puente: “Kolektibitatearen beharra azpimarragarria da, herri borrokak inperialismoa garaitu baitezake”\nUnai Vazquez Puente ikertzaile barakaldarrak “Munduari so. Zenbait gatazka eta prozesuren gakoak ulertzeko XXI. mendeko inperialismoaren analisia” liburua argitaratu du duela gutxi UEUrekin batera. Ezkerraldean ezagututako langile grebek eta, orokorrean, bertako egoera zailak, Gizarte Langintza ikastera bultzatu zuten. Halere, behin amaituta ez zen asebete eta Soziologia ikasketei ekin zien. Bitartean, Amerika Latinako hainbat herri ezagutu zituen Askapena erakunde internazionalistarekin batera. Militantzia horren ondorioz espetxeratu zuten 2010ean eta kartzelan ekin zien Ekonomia ikasketei -Entzutegi Nazionalak absolbitu berri ditu duela gutxi-. Halaber, behin-behineko askatasuna eskuratutakoan, Nazioarteko Ikasketen masterrari ekin zion. Gaur arte, orain, doktorego-tesia lantzen dabil mugaz gaindiko gizarte mugimenduak ikergai hartuta.\n“Munduari so. Zenbait gatazka eta prozesuren gakoak ulertzeko XXI. mendeko inperialismoaren analisia” liburua argitaratu berri duzu; zer aurkituko du irakurleak bertan?\nIzenburua nahiko deskriptiboa da. Askotan aipatzen dugu inperialismoa, hitz potolo gisa, baina askotan ez dakigu identifikatzen, deskribatzen. Antzera gertatzen da Globalizazioa edo Sistema hitzekin; lotura du denak, eta hortaz dihardu liburuak. Sarritan, badirudi beste garai bateko kontzeptuak direla; aitzitik, Estatuen zein herrien arteko eguneroko harremanetan dauden elementuak dira. Liburuak edukiz janzten du inperialismo hitza, gaurkotasunera eramanez. Modu teorikoan egiteaz gain, hainbat errealitatetara jotzen dugu, inperialismoak modu praktikoan zer eragin eta zer jokamolde dituen aztertzeko. Munduan dauden gatazkak zein prozesu nagusiak aztertzen ditugu: Europaren sorkuntza eta izaera inperialista; Ameriketako Estatu Batuen papera; Ekialde Ertaina bere osotasunean (honek duen aniztasun eta konplexutasunarekin) eta Palestinaren kasua partikularki; azkenik, Amerika Latinara jotzen dugu, berau, inperialismoaren kontrako borrokan eredu hartuta.\nNorentzako idatzi duzu?\nUEUrekin argitaratua dago. EHUn aritzen naiz irakasle eta ikertzaile, baina, hortaz gain, gizarte mugimenduetan ere aritzen naiz. Askapenan, edo GITE-IPESen (Gizarte Ikerketarako Talde Eragilea), era berean, HEGOA-k duen “Gizarte Mugimendu eta Kooperazio Kritikoa” Ikerketa taldeko kidea ere banaiz. Beraz, akademiaz harago doan liburu bat da. Noski, Nazioarteko Harremanetako, Kazetaritzako, Zientzia Politikoetako edota Gizarte Zientzietako ikasleentzat da erabilgarri, baina helburua harago doa. Idazkera nahiko sinplea da; egileek, akademiaz gain, gizarte mugimenduekin zein bertako errealitateekin dute lotura, baita ohitura ere hitzaldiak unibertsitatetik kanpo emateko. Beraz, mundua, sistema, inperialismoaren hariak ulertzeko gogoa duen edozein pertsonentzat idatzia dago.\nZerk bultzatu zintuen liburua idaztera?\nLiburua bera, nire ibilbidea bezala, unibertsitatea eta militantzia uztartzean jaiotzen da. Askapenak jardunaldi batzuk antolatu zituen aurreko urtean UEUko udako ikastaroen baitan, brigadistei eskaintzen zaien formakuntzaren testuinguruan. Bertan, munduak nola funtzionatzen duen ulertzeko gakoak ematen dira, baita prozesu nagusien lerro nagusiak. Urtero egiten dugun lana da, eta aspaldi ikusten genuen beharra hori dena sintetizatzeko, biltzeko, oinarri gisa, formakuntza tresna gisa, gako edo ideia nagusi horien gainean gertaera koiunturalak hobeto azaltzeko edo ulertu ahal izateko.\nInperialismoaz diharduzu, berau munduko gatazka nagusiak ulertzeko ardatz hartuta; zer harreman dago hor?\nKomunikabideek egunero erakusten dizkigute gatazka ezberdinak, hildakoak, konfrontazioa, leherketak… baina gutxitan azaltzen digute horren atzean zer dagoen, nola sortzen diren. Txiien eta Sunien arteko liskarretaz hitz egiten dute, Errusiarzaleak ukraniar nazionalisten kontra, Bolivartarrak eta “opositore demokratak” edo estatubatuarzaleak, e.a.\nBaina zer dago horren atzean? Potentzia handien esku-hartze eta interesak ez ahal daude hor? Zein dugu potentzia handiena egun? Zerk mugitzen du mundua? Baliabide natural anitz eta aunitz izateak zer dakar? Kokapen geoestrategikoak zer eragin du? Esku-hartze inperialista militarki soilik ematen ahal da? Zein boterek sostengatzen dute inperialismoa? Hartu-eman inperialista kanpotik dator beti? Galdera horiek guztiak eta beste asko erantzuten saiatzen gara liburuan, inperialismoaren ardatzak direlako, eta gatazken muinak, azken finean.\nEra berean, gaur egungo munduaren funtzionamenduari so, globalizazioa eta kapitalismo neoliberala ere hartu dituzu hizpide. Horixe da legea, ezta? Salbuespenik eraiki dezakegu?\n“Lege” horretan oinarritzen dira gaur egungo nazioarteko harremanak. Baina ez gara ari zientzia klasikoen legeetaz, gizarteak eraikitako legeez baizik. Hortaz, naturarenak ez bezala, gizarteak eraikitako legeak aldakorrak dira, klaseen arteko indar korrelazioen baitan daude. Lege eta indar korrelazio berrien adibideak ere baditugu, hor dago Amerika Latina eta gorabeherekin eraikitzen ari den XXI. mendeko sozialismoa edo “Buen Vivir” teoria praktikoa.\nGaur egun, munduaren ikuspuntua aldatu egin dela diozu liburuan, norbanakoaren eta kolektiboaren jokamoldea aldatzen ari dela; gero eta jendarte indibidualistagoa bizi dugula diogun garaian, kolektibotasuna indarra hartzen ari al da?\nMunduaren ikuspuntua aldatu egin da erabat, aldatzen doa momentu oro. Talaia errotazio puntuan baldin badago, ikusten duguna ezberdina izango da beti; askotan, beraz, talaia bera aldatu behar da, edo behintzat ikusmira panoramikoa izan, “panoptikoa” inkluso. Hori esanda, ez nago ados orokortu den mezu santu horrekin, “gero eta jendarte indibidualistagoa bizi dugula”. Urteetan kapitalismo neoliberalak, patriarkalak, inperialismoaren bidez, estratifikatu gaitu, banatu, zatitu, indibidualizatu… baina sistema hau krisi larrian dabil, eta gizartea ari da sistema honen atzaparretatik askatzen. Gauza txikiekin bada ere, indibidualismotik ihesi ari gara momentu honetan, gero eta esperientzia kolektibo gehiago daude. Mundu mailan gero eta nazioarteko erakunde gehiago daude, horietariko batzuk ikuspuntu sozialista nabarmenarekin: ALBA, besteak beste. Lehen aipatu bezala, kolektibitate grina duten teoria berriak sortzen ari dira, “Buen Vivir” delakoa. Eta gizartea gero eta antolatuago dago; gizarte mugimenduak eta mobilizazioa ardatz izanda, bai herrialde aberastuetan zein txirotuetan. Europatik Ekialde Hurbileraino, emaitzak ezberdinak izan badira ere.\nBaita geurean ere, Euskal Herrian?\nZalantzarik gabe. Esan bezala, gauza sinbolikoetan ikusten da bakarrik, baina seinaleak daude. Kolektibitateak Euskal Herrian beti izan du garrantzia handia, auzolanetik hasita eta kooperatibetaraino. Txoko edo elkartetik gaztetxeraino. Momentu politiko koiunturalen gainetik kolektibitatea gure DNAn dagoen zerbait da, baina noski, politikoki landu beharreko zerbait ere bada. Helburu hori badu liburuak ere, kolektibitatearen beharra azpimarratzea, herri borrokak inperialismoa garaitu ahal duela, eta horrela eman dela eta ematen ari dela hainbatetan.


Nola ikusi ezkutuko pasahitzak asteriskoetan trikimailu horiekin | Gadgeten berriak\nNahi duzu pasahitzak ikusi izartxoen ondoren? Gutako askori gutxienez bizitzan behin gertatu izan zaio hori dela eta tekla abisua erabiltzeko ohitura web arakatzailean ia momentu batean ahazten ditugu. Hori dela eta, jende ugari saiatzen da orokorrean eremu horretan agertzen diren asterisokoen atzean ezkutatuta dauden pasahitzak ikusten.\nWeb arakatzaileentzako aplikazio, tresna edo luzapen eta gehigarri batzuen laguntzarekin, horretarako aukera izango dugu ikusi izartxoen atzean ezkutatuta dauden pasahitzak, zerbait oso erraza da, betiere ordenagailu pertsonalean gure sistema eragilerako sarbide osoa badugu.\n1 BulletsPassView Ezkutuko pasahitzak ikusteko\n2 Asterisk Password Spy gure ahaztutako pasahitzak ezagutzeko\n3 Asterisko gakoa asteriskoen atzean dauden pasahitzak ikusteko\n4 Interneteko arakatzailean luzapena erabiliz\n5 Item Inspector erabiliz pasahitzak ikusteko\nBulletsPassView Ezkutuko pasahitzak ikusteko\nHau da une honetan proposatuko dugun lehen alternatiba, deskargatu dezakezun tresna bere garatzailearen webgune ofiziala. Aipatzen du BulletsPassView bateragarria dela lehen aldiz Internet Explorer-ekin eta beste zenbait aplikaziorekin, nahiz eta Interneteko beste arakatzaile batzuetarako bateragarritasuna mugatua eta ia ez den.\nAdibidez, Google Chrome, Mozilla Firefox, Skype, Opera eta Windows Live Messenger (oraindik instalatu ez dutenentzat gure gomendioa goian) tresna honekin bateragarritasun maila jakin batekin erakutsiko lirateke.\nAsterisk Password Spy gure ahaztutako pasahitzak ezagutzeko\nErabilteko oso tresna interesgarria da, hain zuzen ere, bertatik deskargatu dezakezu garatzailearen webgunea hala ere, Google Chrome baino arakatzaile ezberdina du. Erabiltzen baduzu, mezu bat jasoko duzu jakinaraziz aplikazio honek ez duela ezkutuko pasahitzak Interneteko Interneteko arakatzailean ikusteko aukerarik.\nHorregatik aplikazioa Windows-en instalatu beharko duzu, zure ordenagailu pertsonalean erabil ditzakezun Interneteko beste arakatzaileetan erregistratutako guztia aztertuko du.\nAsterisko gakoa asteriskoen atzean dauden pasahitzak ikusteko\nGoian proposatu ditugun pasahitzak ikusteko tresnarik batere bateraezina delako funtzionatzen ez badu, alternatiba hau probatu beharko zenuke.\nGoian aipatutakoak bezala, Asterisko giltza bateragarritasun handia mantentzen du Internet Explorer-ekin; aplikazio hau exekutatu ondoren, nahikoa duzu sakatu «Berreskuratu» dioen botoia eta voila, segundo gutxiren buruan bere interfazean, pasahitzen zerrenda osoa, ateratako web orria eta beste zenbait datu osagarri miretsi ahal izango dituzu.\nInterneteko arakatzailean luzapena erabiliz\nGoian aipatu ditugun aplikazioak ikusi izartxoen atzean ezkutatutako pasahitzak funtzionatuko dute, Windows-en exekutatzean. Orain horrelako zerbait instalatu nahi ez badugu, egin dezakegu erabili luzapen interesgarri bat Firefox eta Google Chrome-rekin bateragarria dena.\nGoogle Chrome-ren luzapenak Erakutsi pasahitza fokua izena du eta dagokion eremuan agertzen da (pasahitza idatzi ohi den tokian) erabiltzen zen hitza; Firefoxen "Erakutsi pasahitza" -rekin oso antzeko zerbait egin genezake, baina hemen ikonoa aktibatu edo desaktibatu behar dugu pasahitzak ezkutatu ahal izateko.\nItem Inspector erabiliz pasahitzak ikusteko\nJarraian aipatuko ditugun pasahitzak ikusteko trikimailua askoren gogokoena izango dela ziurtasunez, hemen ez baitugu Windows-en exekutatzeko aplikazio bat instalatu beharrik izango eta okerragoa izango delako, gehigarri edo luzapen bat instalatu beharko dugu. Interneteko arakatzailean. Egia esan erabiliko duguna izango da berehala ikusten lagunduko digun trikimailu txiki bat, izartxoen atzean ezkutatuta dagoen pasahitza.\nIreki Interneteko arakatzailea.\nJoan asteriskoak bistaratzen diren orrialdera saioa hasteko.\nEgin klik bikoitza asterisko horien gainean hautatuak izan daitezen.\nOrain erabili saguaren eskuineko botoia hautaketa honetan eta aukeratu «Ikuskatu elementua".\nKode guztien artean, bilatu hitza non dagoen «pasahitza".\nAukeratu hitz hau, ezabatu «sartu» tekla sakatuta.\nBerehala miretsi ahal izango duzu, ezker aldera pasahitza idatzi behar zenuen orria dagoela; izartxoak berehala desagertuko dira, eta zerbitzu hori abiarazteko erabili diren pasahitzak ikusiko dituzu.\nBa al dakizu metodo gehiago pasahitzak ikusteko? Esaiguzu!\nArtikuluaren bide osoa: Gadgeten berriak » General » software » Nola ikusi izartxoen atzean ezkutatutako pasahitzak\nJassape esan zuen\nSoftware mota hau oso erabilgarria da beti.\nAukera aprobetxatzen dut gako bat erakusteko oso aukera azkarra (softwarerik gabe) adierazteko:\n- Google Chrome erabiliko dugu\n- Gakoa hautatzen dugu (asterisko guztiak)\n- Egin klik eskuineko botoiarekin -> Ikusi\n- Mota = »pasahitza» Mota = »testua aldatzen dugu.\n- Eta gakoa automatikoki bistaratuko da\nEloy Nuñez esan zuen\nIzugarria trikimailua. Mila esker Jasape.\nErantzun Eloy Nuñez-i\nDaniel Felipe Carmona esan zuen\nEz dakit funtzionatzen duen\nErantzun daniel felipe carmonari\nTRIANAKO ER KUNFÚ esan zuen\nFirefoxen, pasahitzak gordetzen badituzu arakatzaileak gogoratu ditzan, gorde diren leihoan "erakutsi pasahitzak" bezalako zerbait esaten duen botoia dago.\nErantzun ER KUNFÚ DE TRIANA-ri\nNokia 8 kamera ZEISSen kamera bikoitzarekin eta askoz gehiago erakusten du


BBK, balio partekatua eraikitzen - Orkestra Lehiakortasunerako Euskal Institutua\nBBK, balio partekatua eraikitzen\nLaguntzaileak: BBK Fundazioa\nBBK Fundazioko balio partekatuko estrategiaren ikerketa interaktiboko laborategia\nBalio partekatua sortzeko esparrua diseinatzea\n1. fasea: Misioa berritzea\n2. fasea: Ikuspegi estrategikoa\n3. fasea: Helburu estrategikoak\n4. fasea: Plan estrategikoa\n5. fasea: Balio partekatuaren estrategia abian jartzea\nBalio partekatua eraikitzen BBK Fundazioan: gizarte eta ekonomia aurrerapenaren zerbitzura dagoen erakundea\nProiektu hau BBK Fundazioko balio partekatuko estrategiaren ikerketa interaktiboko laborategia da. BBK Fundazioari lagundu nahi dio aurrerapen, aldaketa eta garapeneko eragile izaten eta gizarteak hala aitortzea ahalbidetuko dion kokapen estrategikoa eraikitzen. Horrela, etekin ekonomikoa sortzeaz gainera, gizarte beharrei erantzungo die.\nHelburu hori lortzeko, Orkestrak Ikerketa Interaktiboa egingo du, gogoeta eta ekintzarako guneen ziklo bat proposatuz.\nProzesuan parte hartuko dutenen rolak eta harremanetarako moduak definitu behar dira, ikerketa interaktiboko ikuspegiaren arabera.\nFase bakoitza kontzeptualizatzeko, balio partekatua sortzeko ikerketa ikuspegia hartzen da abiapuntu.\nBBK Fundazioari dagokion sektoreko joera globalak aztertzea, joera horiek eragina dutelako erakundearen kokapen estrategikoan.\nErakundearen misioa edo eginkizuna berritzen ahaleginduko gara, garai berrietara egokitzeko, BBK Fundazioak ekonomia eta gizarte aurrerapenean eragile izan nahi duela jakinik, beti ere, erkidegoaren zerbitzura.\nFase honen helburua da ikuspegi estrategiko bat eraikitzea, balio partekatuaren sorkuntzan oinarrituta, gizartean lidergo, motor eta erreferentzia izateko apustua sendotzeko.\nBBK Fundazioaren helburu estrategikoak definitu nahi dira, aurretik diseinatu diren misioarekin eta ikuspegiarekin koherente izanez.\nFase honek BBK Fundazioaren plan estrategikoa sortzea du helburu, aurreko fasean erabaki diren helburuak lortzera iristeko.\nPlan estrategikoa abian jartzea. BBK Fundazioaren plan estrategikoa abian jartzeko, lagun egite programa bat diseinatzea proposatzen da.\nProiektua ikerketa interaktiboaren ikuspegiaren arabera landuko da. Ikuspegi horretan, gogoeta eta ekintza guneak tartekatzen joango dira (Svensson et al., 2002, Aagaard / Svensson, 2006).Orkestraren rola elkarrekin sortzeko eragile izatea da eta, fazilitazioaren bidez, lurraldeko eragileei lagunduko diegu gogoeta egiten, ondoren ekintzara igarotzeko. Horretarako, hainbat input garatzen ditugu (analisiak, esparru teorikoak, literatura berrikustea, benchmarking-a, esperientziak…).\nFase honek proiektu osoa hartzen du, zeharka. Prozesuan parte hartuko dutenen rolak eta harremanetarako moduak definitzea eskatzen du, ikerketa interaktiboko ikuspegiaren arabera. Gobernantza irekiaren eta parte hartzailearen aldeko apustua egiten da. Fase honek hiru helburu nagusi ditu:\nProiektuaren oinarriak finkatu\nLan taldeen osaera zehatu (talde nagusia eta talde operatiboa)\nTartean dauden parte hartzaileen konpromisoa lortu\nFase honek ere proiektu osoa hartzen du, zeharka. Proiektuaren fase bakoitza kontzeptualizatzen joango gara, balio partekatua sortzeko ikerketa ikuspegian oinarrituta, jakintza sendoa eta inplikazio praktiko eta teorikoak dituena bultzatuz.\nUna primera aproximación a la cuestión de los valores de BBK Fundazioa\nEcosistema de Innovación de Bizkaia\nMerkatuko joeren analisia\nBBK Fundazioaren sektoreko joera orokorrak aztertzea behar-beharrezkoa da, joera horiek eragina dutelako erakundearen kokapen estrategikoan. Azterketa horrek barne hartu behar ditu, besteak beste, joera makroekonomiko orokorren analisia (adibidez, joera demografikoak, ekonomikoak, teknologikoak edo ingurumenekoak) edo sektore joeren analisia (esate baterako, Fintech, lankidetzako ekonomia, ekonomia prokomuna, ekonomia zirkularra, robotizazioa eta adimen artifiziala, zibersegurtasuna eta gauzen Internet, "hodeia", digitalizazioa, bezeroa erdian jartzea...).\nFase hau joerak arakatu eta monitorizatzea baino gehiago da. Joera horiek BBK Fundazioaren kokapen estrategikoan izan ditzaketen eraginen inguruko gogoeta bat egitea proposatzen du.\nTendencias, Oportunidades y Retos con perspectiva social\nFase honen helburua da erakundearen misioa berritzea. Hainbat jarduera hartzen ditu barne horrek:\nFundazioaren historia. Erakundearen barne testuinguruari begiratuta, garrantzi berezia du garapen historikoak.\nBalioak eta Filosofia. BBK Fundazioaren erakunde nortasuna osatzen duten balioetara hurbiltzea, erakundearen kultura, historia eta printzipioak kontuan hartuta.\nErakunde diagnostikoa. Erakundearen AMIA analisia, barne mailan, eta merkatuan lehiatzeko kokapena.\nKanpo testuinguruaren analisia eta ekosistemarekin lotura. Bizkaiak aurrean dituen gizarte eta ekonomia erronkak ezagutzea, arazoak, etorkizuneko apustuak eta gaur egun dituen baliabideak eta gaitasunak.\nGizarte eta ekonomia aurrerapenari egiten zaion ekarpena.\nAurreko jardueretatik abiatuta, hainbat lan saio egingo dira, aurreko analisien emaitzak partekatu eta BBK Fundazioak erkidegoaren gizarte eta ekonomia aurrerapenari egin diezazkiokeen ekarpenen aukerak identifikatzera iristeko.\nBi galderen erantzunak hartzen ditu barne:\nNorantz joan nahi du BBK Fundazioak? Bestela esanda, ekonomia garapeneko eta gizarte eragineko nahiak zehaztea bilatzen du.\nNola kokatu nahi du BBK Fundazioak, lurraldearen lehiakortasunari dagokionez? Hau da, eskualdeko eta nazioarteko kokapena, gizarte eta ekonomia aurrerapenari dagokionez.\nGaldera horiei erantzuteko, hainbat saio egingo dira. Saio horietan, askotariko informazio inputak integratuko dira, elkarrekin jakintza sortzeko, BBK Fundazioaren ikuspegia eraikitzeko prozesuan.\nBBK Fundazioaren helburu estrategikoak definitu nahi dira, aurretik diseinatutako misioarekin eta ikuspegiarekin koherentea izanez.Helburu horiek definitzeko, hainbat alderdi hartu behar dira kontuan, balio partekatuaren logikaren arabera:\nGizarte xedea eranstea erakundearen lehiatzeko kokapenaren deskribapenean.\nGizarte eta ekonomia beharrei erantzutea.\nEkonomia eta gizarte helburuak neurtzeko sistemak.\nHelburu estrategikoak definitzeko, hainbat lan saio antolatuko dira. Horietan erakundeko pertsona gakoek parte hartzea bilatuko da eta, askotariko informazio inputak integratuz (benchmarking-a, finantza aurreikuspenak, azpiegitura, giza baliabideak, erakundekoak, lurraldekoak, ekonomia eta gizarte emaitzak neurtzeko proposamenak...), jakintza elkarrekin sortzen joango gara, BBK Fundazioaren helburu estrategikoak definitu eta kuantifikatzera iritsi ahal izateko.\nBBK Fundazioaren plan estrategikoa sortzea du helburu, aurreko fasean erabaki diren helburuak lortzera iristeko.Horretarako, hainbat puntu landuko dira:\nEkimen zehatzak lehenestea eta aukeratzea, BBK Fundazioan balio partekatuaren estrategia gidatuko dutenak.\nGizarte eta ekonomia eraginaren ebaluazioa.\nEskualdeko eta nazioarteko kokapena.\nPlan estrategikoa egiteko, asmoa da jarduera bakoitzean lan saioen ziklo bat antolatzea, erakundeko pertsona gakoek parte hartuta. Jarduera horietan askotariko informazio inputak integratuko dira, elkarrekin jakintza sortzeko eta, horrela, BBK Fundazioaren plan estrategikoa definitzeko.\nPlan estrategikoa definitu ondoren, plana abian jarri behar da. BBK Fundazioaren plan estrategikoa abian jartzeko, lagun egite programa bat diseinatzea proposatzen da.


Enbatak Lekeition lehiatuko du eguerdian | El Diario Vasco\nZarautzEnbatak Lekeition lehiatuko du eguerdian\nEnbatak Lekeition lehiatuko du eguerdian\nEnbatak itxasoko estropada bat nahi zuen eta gaur du aukera Lekeitioko El Correo ikurriñan. / AMAXKAR\nItsasoko estropada dute gaurkoa eta itxaropentsu joango dira bertara\nJ.M. ZUBIAURRE ZARAUTZ. Domingo, 30 julio 2017, 00:56\nGaizki ohitu gaituzte Enbatako mutilak KAE-1 Liga honetan. Emaitza oso onak lortu dituzte hainbat estropadetan eta orain badirudi 8. postua lortzea gutxi dela baina denboraldi hasieran hori edonork sinatuko luke.\nAbuztuan izango dute helburu nagusienetako bat zarauztarrak: etxeko estropada. Ordura begira jarrita dira dagoeneko, nahiz eguneroko lanak betetzen joan eta asteburu honetan itsasora itzultzen diren. Lekeitioko eremua oso ondo joan zaie azken urteetan eta gaur eguerdian bigarren txandan aterako dira Anjel Larrañagaren mutilak. Sailkapeneko zazpigarren tokian aurkitzen dira une honetan eta lasai, atzetik Pedreña urrun dago eta aurretik Getaria eta Deustu nahiko hurbil. Hauek izango dira gaurko arerio zuzenak eta ikusi beharko itsasoko estropadan euren benetako maila emateko gai diren Ligako azken txanpan sartzen hasteko.\n«Aparkaleku inprobisatuak herria kotxez betetzeko», dio EH Bilduk Nikolas Illarramendi Martija (Nadador zarauztarra): «En 200 mariposa he mejorado mucho y tengo esperanzas»


Herri Ondarea :: Komuna eta garbi-ikuzia\nEuki eben komunean justu-justu lagun bat kabiduten zan. Alturea eukan, eta egurrezko taula sendo baten zuloa eginda. Hara gora igonda egiten ebezan beharrak. Hondakinak txiza-pozura joaten ziran. Orain be txiza-pozua eta komuna leku berean daukiez ipinita. Txabola moduko bat zan.\nNorbera garbitzeko, lehen ez egoanez dutxarik ez ezer, balde edo palangana baten dutxetan ziran. Ura berotu egiten eben. Txapearen ondoan depositu bat eukien brontzezko txorrotagaz; eta, jeneralean, sua biztuta egoten zanez, ura berotu egiten zan. Depositua hutsitzen zanean atzera beteten zan beti ur beroa eukiteko. Txorrotaren azpian palanganea ipinten zan eta handixik.\nUda partean, ostera, errekara joaten ziran. Presea egon zan errekan. Aitak eta amak siestea egiten eben bitartean joaten ziran.


Iruñeko Udala -Paseatu Iruñean barna. Ziudadela eta harresiak\nZiudadela eta harresiak\nIzen horrekin gotor guneen ondoko lurzoruak izendatzen ziren. Pixkana eta uniformeki lubanarroetara doan maldan beherako azalerak osatzen du glazisa; bertan ezin zen eraikinik egin. XVII. mendeaz geroztik pasealekurik begikoenetakoa dute iruindarrek honako hau. Egun, lorategi horiek -Gaztelugibela- berdegune aparta dira, paseoan ibili edo kirola egiteko.\nLubanarroetara ere egin daiteke bisita; izan ere, parke honen parte bat dira. Labirintu itxurako espazio honek bidexka bat dauka erdian, eta horren aldeetara, urmael txikiak, kirol-pistak eta frontoi ezagun bat.\nBarrutiko ate nagusia Llovet-en (1767) proiektu baten arabera eraiki zen, eta Armada etorbidera ematen du. Barru aldean guardia-gorputza dago, gaur egun Udal-biltokia eta -bulegoak hartzen dituena.\nLaguntza-atea eta Kapera\nAte hau Andre Dona Maria bastioitik ekarri zuten hona, 1720an; Ziudadela Gaztelugibelarekin lotzen du, lubanarroen gaineko zubi garai batean altxagarri baten bitartez. Atearen ondoan, barne aldean, Kapera dago; bertan egun ezkontzak egin daitezke.\nGerrarako zen gune sofistikatu honen barne aldea parke publiko ederra da, gaur egun: bidexkak eta belazeak, arbol espezie asko eta eskultura garaikide hoberenaren atari zabaleko museoa, non Jorge Oteiza, Néstor Basterretxea, Vicente Larrea, Alberto Eslava, Ricardo Ugarte, Imanol Aguirre eta Pablo Juarrosen lanak ikus baitaitezke.\nSan Bartolomeko ilargierdia\nHarresien hasierako perimetroaren hiru laurdenak paseoan ibil daitezke, eta Ziudadelara iritsi. Ibilbidea hemen bertan has daiteke, XX. mendearen hasieran diseinatutako Media Luna parke erromantikoan, hain zuzen. Gero harresien oinpean segi daiteke, Telleria parketik barrena, edo goiko aldetik, Redingo bastioiraino.\nIngurabide hau paralelo doa harresi multzoaren horma-oihalik antzinakoenarekin (XVI. m.), Labriteko bastioitik Redingoarenera. Iruñeko alderik ederrenetakoa dugu honako hau, Artzapezpiku-jauregiaren eta Katedraleko multzoaren atzeko aldean.\nHarresietako punturik altuenean dago; bertatik bista ikusgarriekin goza daiteke, lubanarroen eta harresiez haratagoko hiriaren ikusmiran. Hemen Zaldi Zuriaren ostatua dago, antzinean jauregia eta gero erromesen ostatua izan zena. Katedralera daraman kalea Iruñeko txokorik zoragarrienetakoa da.\nRedingo bastioitik Iruñeko portalerik antzinakoena ikus daiteke (1553); horri Zumalakarregiren portalea ere deitzen diote. Armarri bat ageri da portalean, bi buruko arranoa eta enperadorearen armak irudikatzen dituena. Erromesek lehen ere egin ohi zuten moduan, behin Arga zeharkaturik, Erdi Aroko Navarreria auzora iristen dira, portale honetan barna.\nRedingo pasealekuari jarraituta Nafarroako museora helduko gara, eta bertatik, Ingurabideko paseoan barrena, O-ko Andre Mariaren plazaraino. Portale Berria, Gipuzkoako etorbideari gaina harturik, dugu Takonerako bastioiaren atari. Bertan Iruñeko parkerik antzinakoena dago (1830), frantses estiloko lorategi erromantikoa. Lubanarroetan zoo eder bat dago, eta hor erdi askerik, oreinak, ahuntzak, ahateak, zisneak, untxiak eta paumak.\nHarresien indargarriak (XVII-XVIII)\nXVII. mendeaz geroztik harresiak indartzeko lan asko eginak dira, defentsa sistema garai berrietara egokitze aldera: kontragoardiak, ilargierdiak, errebellinak... Garai hartan eraiki ziren hala Ziudadela eta Pilareko beheko bastioia zein Guadalupekoa nola San Bartolome, San Roke eta Printzearen gotorlekuak.\nIkusi planoak jasotzen duen paseoaen ibilbidea (JPG. 130 KB)


Badok | Disko kritika: ‘Ur berri, urte berri’ (Igelaren Banda)\nAitortu behar dut disko honek halako eskizofrenia moduko bat eragin didala. Lehenik eta behin, Eguberriak gustatu ez eta eguberri kantei eskainitako disko baten iruzkina egingo dudalako. Bigarrenik, duten erlijio-kutsu nabarmena dela-eta, herri musiketan gutxien estimatzen dudan kantu motetako bat delako hauxe. Arrazoi formalak ere banituen, erronka galanta dela, adibidez, bost lagun ezberdin kantari arituta diskoaren osotasuna kudeatzea, edota melodia askotan hain ezagunei ikuspuntu esanguratsua ematea. Diskoaren iruzkin bat egiteko baldintza onenak ez direla onartuta ere, behin entzutea deliberatu eta, ondoren beste behin, eta beste behin…\nHasteko, erritmo ertaineko folk-pop argiz jositako diskoa dela esan behar, Bixente Martinez-en dotorezia berriro ere agerian jartzen duena, bai tresna jotzaile, bai moldatzaile eta baita ekoizle gisara ere, hiru lan horiek egin baititu diskoan. Musikalki, hautsi egiten du, egia da, Igelaren Banda-k aurrekoetan erakutsi duen jazzarekiko «morrontzarekin» (barka hitza). Kantatutako melodiek lekua jan diote kantuaren garapen instrumentalari, nahiz eta egon badagoen halakorik, kasu egin saxoaren eta gitarraren moldaketei hainbat kantutan (“Adan formadu zanian”, “Arboletako argiek”, “Birjina gaztetto bat zegoen”). Musikariei dagokienez, zer esan, aspaldi bere balioa erakutsi behar ez duten musikariak direla: Hasier Oleaga, Julen Izarra, Amaiur Cajaraville eta Xabier Zeberio, eta bakoitza dagoela bere lekuan, bere neurrian, gehiegikeriarik gabe, kantariei protagonismo guztia uzteko moduan, eta luzimendu une bakanak ongi profitatuz…\nKantari bakoitzak bere estiloa duen arren, ez da gorabehera handirik gertatzen kantutik kantara (horrelako diskoek duten arriskurik handienetako bat), eta hori moldaketa eta ekoizpen lan on baten ondorio dela iruditzen zait. Une batzuk azpimarratze aldera: Maite Larburu-k eragiten digun gozamena “Hela, hela!”-n edo “Beruska duna tuze”-n; Izaro tonu «helduago» batean kantatzen sumatzea, adibidez, “Nora zoazen erran daztazu”-n; Maddi Oihenart “Arboletako argiek” kantuaren edertasun iluna gozotasunez janzten, eta, nola ez bada, Natxo de Felipe “Birjina gaztetto bat zegoen” kantatzen aditzea, bere neurrira egindakoa dirudien melodia epiko-melankoliko horietako batean. Ez esan kantu honek ez dizuela Oskorri-ren lehenengo diskoetako bat ekartzen gogora.\nBeraz, behin jesus mariak eta aingeruak alde batera utzita, disko nahiko borobila dela esan behar, une musikal eder asko dituena eta, besteak beste, bi gauza ere adierazi ditzakeena (hipotesiak). Lehenengoa, Igelaren Banda dela Oskorrik utzitako lekua bete dezakeen oinordeko naturala, eta euskal emakume kantarien artean badagoela belaunaldi aldaketa bat. Horixe dena, entzuteko asmorik ez nuen disko baten harira.\nETIKETAK:Amaiur CajaravilleBixente MartinezDisko KritikakDiskoakElkarHasier OleagaIgelaren BandaIzaroJulen IzarraMaddi OihenartMaite LarburuNatxo de FelipeOskorriXabier Zeberio


Saint-Amans-Valtoret - Wikipedia, entziklopedia askea.\nSaint-Amans-Valtoret (frantsesez eta ofizialki: Saint-Amans-Valtoret) Okzitaniako udalerri bat da. Administratiboki Frantziako Tarn departamenduan dago, Okzitania eskualdean. 2013an 914 biztanle zituen.\n43° 28′ 51″ N, 2° 29′ 29″ E / 43.4808°N,2.4914°E / 43.4808; 2.4914Koordenatuak: 43° 28′ 51″ N, 2° 29′ 29″ E / 43.4808°N,2.4914°E / 43.4808; 2.4914\nLasfaillades, Albine, Anglès, Bout-du-Pont-de-Larn, Pont-de-Larn, Rouairoux, Saint-Amans-Soult, Sauveterre eta Le Vintrou\n883 (2018ko urtarrilaren 1a)\n421 (%47.7) 481 (%54.5)\n2007an Saint-Amans-Valtoret udalerrian erroldatutako biztanleak 914 ziren. Familiak 399 ziren, horien artean 141 pertsona bakarrekoak ziren (73 bakarrik bizi ziren gizonak eta 68 bakarrik bizi ziren emakumeak), 137 seme-alabarik gabeko familiak ziren, 105 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 538 etxebizitza zeuden, 421 familiaren etxebizitza nagusia ziren, 108 bigarren erresidentzia ziren eta 9 hutsik zeuden. 489 etxeak ziren eta 49 apartamentuak ziren. 421 etxebizitza nagusietatik 337 bere jabearen bizilekua ziren, 76 alokairuan okupaturik zeuden eta 8 doan lagata zeuden; 9 etxek gela bat zuten, 14 etxek bi zituzten, 59 etxek hiru zituzten, 111 etxek lau zituzten eta 228 etxek bost zituzten. 307 etxek euren parking plaza propioa zuten azpian. 169 etxetan ibilgailu bat zegoen eta 199 etxetan bat baino gehiago zituzten.\nSaint-Amans-Valtoret udalerriko biztanleria-piramidea 2009an .\n2007an lan egiteko adina zuten pertsonak 553 ziren, horien artean 376 aktiboak ziren eta 177 inaktiboak ziren. 376 pertsona aktiboetatik 342 lanean zeuden (192 gizon eta 150 emakume) eta 34 langabezian zeuden (14 gizon eta 20 emakume). 177 pertsona inaktiboetatik 84 erretiraturik zeuden, 43 ikasten zeuden eta 50 "bestelako inaktibo" gisa sailkaturik zeuden.\n2009an Saint-Amans-Valtoret udalerrian 419 unitate fiskal zeuden, 941,5 pertsonek osaturik. Pertsona bakoitzeko diru-sarrera fiskalaren mediana urteko 15.559 euro zen.\n2007an zeuden 41 komertzioetatik, 6 erauzte enpresak ziren, 2 janari enpresak ziren, 4 bestelako produktu industrialen fabrikazioko enpresak ziren, 10 eraikuntza enpresak ziren, 8 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 3 higiezinen enpresak ziren, 2 zerbitzu enpresak ziren, 1 administrazio publikoko enpresa zen eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 11 zerbitzu publikoetatik, 2 igeltseroak ziren, 1 margolaria, 2 zurginak, 1 iturgina, 2 argiketariak, 1 eraikuntza enpresa eta 2 ile apaindegiak.\n2000. urtean Saint-Amans-Valtoret udalerrian 21 nekazaritza-ustiategi zeuden, 960 hektarea erabiltzen.\nSaint-Amans-Soult (0,6 km)\nAlbine (4,6 km)\nSauveterre (5,2 km)\nLe Vintrou (5,3 km)\nBout-du-Pont-de-Larn (6,7 km)\nPont-de-Larn (7,1 km)\nLacabarède (7,7 km)\nCastans (7,9 km)


Martxa onean doaz Lezo eta Donibane lotuko dituen bidegorriko lanak : Oarsoaldeko Hitza\nMartxa onean doaz Lezo eta Donibane lotuko dituen bidegorriko lanak\nAbenduaren 22an behin-behineko semaforoa kentzea aurreikusi dute, errepidea eta bidegorria asfaltatu ondoren\nUrtarrilaren bukaeran dena bukatuta egongo dela aurreikusi dute.\nLezo eta Donibane lotuko dituen bidegorriaren lanak martxa onean doaz. Hala ziurtatu du Lezoko Udalak, eta aurreikusitakoa betez gero, ibilgailu motordunen trafikoa normaltasunera itzuliko litzateke hilaren 22an.\nIzan ere, ordurako bukatuko lituzkete lan nagusiak. Hilaren 18an asfaltatuko dute bidegorria, eta hurrengo bi egunetan espaloiaren txanda izango da. Horrela, hilaren 21ean eta 22an oinezkoek bidegorritik joan beharko dute. Errepidea, berriz, hilaren 21an eta 22an asfaltatuko dute. Horrela, egun horretan behin-behineko semaforoa kenduko lukete.\n2018an emango dituzte azkeneko ukituak. Gabonetako oporren ondoren, urtarrilaren 8tik aurrera, honako lanak egingo dituzte: portu aldean dauden barandak aldatu; errepide ertzeko biondak jarri eta seinalizazio berria ezarri. Ez dute trafikoan eraginik izango, eta oinezkoentzako pasabidea jarriko dutela esan dute.


Bizkotxo tailerra – Sukaldatzeko modu anitzak (Errenteria-Orereta) | OARSOirriak\nErrenteria-Oreretako OarsoIrriak bizkotxo tailerra antolatu du datorren ostiralerako, urriak 2.\nBizkotxo mota desberdinak egiten ikasiko dugu eta kontuan hartuko dira zeliakoen berezitasunak, bai eta alergiak eta intolerantziak ere; arrautzarik gabeko bizkotxoa, laktosarik gabeko esnea eta abar. Eta, noski, beganoengandik ikasteko prest!\nOstiraleko hau bizkotxo tailer bat baino gehiago izango da.\nElkarrengandik asko ikasiko dugu. On egin!!\nTokia: Niessen elkartea (Biteri kalea)\nOharrak: familia bakoitzak bizkotxorako molde bat ekarri behar du. Norbait zeliakoa bada, labean sartzeko poltsa ekarri beharko du. Berezitasun bakoitza kontuan hartzeko, norbaitek alergia edo intolerantziaren bat badu, antolatzaileei adierazi beharko dio, posta mezu bat bidaliz oarsoirriak.errenteria.orereta@gmail.com helbidera. Beganoen kasuan ere, eskertu egingo zaie antolatzaileokin harremanetan jartzea eta errezetarako behar diren jakien zerrenda adieraztea.\nIzen ematea: izena emateko mezu bat idatzi behar da, oarsoirriak.errenteria.orereta@gmail.com helbidera urriak 1 baino lehen.\nBidali beharreko informazioa: parte hartuko duten lagunen izenak (haurrena zein helduena) eta haurren adina. Informazioa antolaketa egokia gauzatzeko erabiliko da, bai eta behar den materiala egoki prestatzeko ere. Izena emateko azken eguna urriaren 1a, osteguna.\nThis entry was posted on 2015/09/27 by OarsoIrriak in Aisialdi Egitarauak,Errenteria-Orereta,Herri Mailakoak,Herriak and tagged bizkotxo, Errenteria, haurrak, OarsoIrriak, Orereta, tailerra.


Doinua — Euskal kultur erakundea\nBertsulariak beti doinu ezagun batean a capella kantatzen du eta bere obra abesten duen artean sortzen du.\nMunduan zehar ezagutu diren beste inprobisatzaile gehienek musika-tresnaren baten laguntzaz ari dira, Kuban, Mexikon, Kolonbian edo Mallorkan bezala. Euskal Herrian bertsulariak musika-tresnarik gabe kantatzen dute.\nDoinuak gaiari egokitua izan behar du (tristea, alaia, etab.). Baina bereziki erritmoak inposatu egiturarekin bat egin behar du.\nAdibide honetan, inposatu erritmoa Zortziko Handia da. Horrek erran nahi du bertsu lerroak 18 silaba dituela, bi etenekin: lehena, bosgarren silabaren ondotik, bigarrena hamargarrenaren ondotik.\nManex gaztea lerden ederra eskuan mizpir makila\nMa-nex gaz-te-a / ler-den e-de-rra / es-ku-an miz-pir ma-ki-la\n1 2 3 4 5 / 6 7 8 9 10 / 1 2 3 4 5 6 7 8\nBaina bertsua egitean, bertsulariak silabak ez ditu kontatzen : badaki hautatua duen doinuak inposatu bertsu lerroaren erritmoa naturalki segitzen duela. Horregatik, doinuaren hautaketa biziki garrantzitsua da.\nNormalean, doinuaren nota bakoitzari silaba bat dagokio. Baina batzuetan, arau hori ez da errespetatzen, musikaren ala bertsuaren edertasunarentzat, edo ezinbestekoa delako, ondoko adibideak bezala.\nHitzak eta musika\nHitzak doinuarekin joanarazteko, bertsulariak "fantasia" batzu egin ditzake :\nSilaba baten kentzea hitz baten hasieran edo bukaeran :\n"mazte" "emazte"-ren ordez\n"itxur ederra" "itxura ederra"-ren ordez\nSilaba baten gehitzea hitz bukaeran :\n"hortarikan" "hortarik"-en ordez\n"Senperereren omena" "Senpereren omena"-ren ordez\nMoldaketak egin daitezke doinua bertsuaren erritmoari egokitzeko eta bertsuaren erritmoa doinuari egokitzeko :\ntestua laburregi baldin bada, silaba bat bi notetan kantatua izan daiteke.\nbiziki luzea delarik, apainketa nota batzu gehituak dira.\nDoinu bakoitzak bere funkzioa du. Melodiak aldatu dira garaien arabera. Horrela, doinu berriak sortzen dira etengabe. Xenpelar betsularitzaren dokumentu zentroak doinutegiaren datubasea sortu du. Hona amodiozko gaia kriterioetan hautatu ondoan, doinuen zerrenda luzea...


Walther von Reichenau - Wikipedia, entziklopedia askea.\nKarlsruhe, 1884ko urriaren 8a\nLviv, 1942ko urtarrilaren 17a (57 urte)\nInvalids' Cemetery (en)\nberezko heriotza: garuneko odoljarioa\nWalther von Reichenau (Karlsruhe, 1884ko urriaren 8a - Errusiako frontea, 1942ko urtarrilaren 17a) Alemaniako mariskala izan zen. Lehen Mundu Gerran, zalditeriako ofiziala izan zen. Hitlerrekin oso harreman onak izan zituen. Hitlerren eta gudarosteko buruen arteko elkar-aditzea bideratu zutenetariko bat izan zen. Bigarren Mundu Gerran, Poloniako eta Frantziako kanpainetan parte hartu zuen. 1940an, mariskal izendatu zuten, eta, 1941ean, Ekialdeko Frontera bidali zuten. Urte bereko abenduan, Hegoaldeko Gudarostearen buru izendatu zuten, Rundstedten ordez.\nWikimedia Commonsen badira fitxategi gehiago, gai hau dutenak: Walther von Reichenau\nMultimedia: Walter von Reichenau\nBNF: 11230116x (data)\nOrriaren azken aldaketa: 22 maiatza 2018, 21:56.


Busturialdeko HitzaKultura Archives - Page 239 of 239 - Busturialdeko Hitza | Page 239\nBakearen Museoa Fundazioa diruz lagunduko du Aldundiak\nNork Busturialdeko Hitza\t- Aza 9, 2010\nBizkaiko Foru Aldundiaren diru laguntza hartuko dute Gernika-Lumoko Bakearen Museoko Fundazioak eta Ziortza-Bolibarreko Udalak. Hain zuzen, Bakearen Museoan jarduerak egitea laguntzeko emango dio Aldundiak laguntza Gernikako Fundazioari. Horrela, 110.5......Read More\nUrte bukaerarako prest izango dute toponimia lana\nNork - Aza 9, 2010\nAjangizko Udalak urte bukaerarako izango du prest herriko toponimia lana. 760 toponimo inguru aurkitu dituzte herriko bolondresek eta orain mapetan kokatu behar dituzte leku izenak. Toponimoen mapa kaleratu aurretik, Udalak lanaren erakusketa egingo du azaroan, Mendieta...\nArgazkien erakusketa jarri du Elai-Alaik\nNork Gernika-Lumoko Hitza\t- Aza 8, 2010\nAzaroaren 19ra arte,Elai-Alai dantzari taldearen argazki erakusketa izango da ikusgai, Elai-Ali aretoan. Zaharrak zein berriak, azken lauroegi urteetako historia batzen duen argazkien lagina ipini du dantzari taldeak. 1927koa da ikusgai dagoen agazkiri......Read More\nOrmaiztegira irteera egingo dute Hirugarren Adinekoen Elkartekoek\nNork Gautegiz Arteagako Hitza\t- Aza 5, 2010\nIbarrangeluko Hirugarren Adinekoen Elkartekoek irteera kulturala egingo dute azaroaren 24an. Ormaiztegira (Gipuzkoa) joango dira eta joateko interesa duten guztiek elkarteak BBKn duen kontu korrontean 25 euro sartu beharko dituzte, azaroaren 17a bain......Read More\nOrdutegi zabalagoa izango du kultur etxeak\nHerriko Kultur Etxeak ordutegi eta egutegi berria izango du aurrerantzean. Hala, erantzuna eman gura diote negu partean asteburuetan ere irekita izateko eskaerari. Beraz, 2011ko Aste Santura arte zapatu arratsaldeetan ere zabalduko dute kultur etxeak.......Read More\nGandiagari buruz idatzitako saiakera lanagatik Euskadi sarietako bat jaso du Azurmendik\nNork Gernikaldeko Hitza\t- Aza 5, 2010\nJose Azurmendi (Zegama, Giouzkoa, 1941) idazleak, Bitoriano Gandiagari buruzko saiakera lanagatik, Literaturako Euskadi saria jaso du saiakera sailean. Epaimahaikideek poesia eta filosofia lotuz, Gandiagaren “ikuspegi pertsonala” eman iz......Read More\nIrrintzi Alai taldeak gurasoak omenduko ditu 45. urteurrenean\nNork Busturiako Hitza\t- Aza 5, 2010\nBusturiko Irrintzi Alai dantza taldeak 45.urteurrena ospatuko du 2013. urtean. Egun horretarako asko falta den arren, dagoeneko dantza taldea lanean ari da. Egun berezi hori heldu arte gauzak asko alda daitezkeen arren, 45. urteurrenean gurasoak omendu......Read More\nAmaitu dituzte San Martin eliza berritzeko lanak\nBost urtean horretarako aukera izan gabe egon ostean, San Martin elizaz gozatzeko garaia heldu zaie foruarrei. Izan ere, amaitu dituzte dagoeneko eliza hori berritzeko lanak. Hartara, San Martin jaiekin batera inauguratuko dute azaroaren 11n eliza hori......Read More\nMilioi eta erdi euro bideratuko ditu Jaurlaritzak Astra arma lantegia eraberritzeko\nNork Busturialdeko Hitza\t- Aza 4, 2010\nEusko Jaurlaritzak 1,5 milioi euro bideratuko ditu aurten, Astra arma-lantegia eraberritzeko. Bertan, `Sormen lantegia´ legez ezaguna izango den azpiegitura sozio-kulturala egingo dute. Jose Maria Gorroño alkateak iragan eguazteneko osoko bilkuran jakinarazi zuenez, Mikel Toral Eusko Jaurlaritzaren...\n« Aurrekoa 1 … 237 238 239


Natalya Vodyanova benetako izar bat da munduko moda horizontean, eta hori ia ezinezkoa zen. Nizhny Novgorod-en neska ezezagun batek 3 urte besterik ez zituen mundu osoko eredu bilakatu zen. Podiumean eta familiarteko bizitzan arrakasta du. Jeloskorra da, imitatua, eta horregatik arrazoi ugari dago.\nNatalia Vodyanova biografia\nEtorkizuneko supermodeleraren historia 1982an hasi zen Nizhny Novgoroden. Ama Natalia eta bere arrebaren bi bakarrik. Pertsonaia emankor askoren antzera, neska gazte baten bidaia zaila izan zen eredu ezagunenetako bat egiteko. Natalia Vodianovaren familiak finantza-egoera zaila zen. 11 urterekin hasi zen lanean bere ama laguntzeko.\n15 urte zituela, Natasha bere familiatik bereizita bizi zen, eta 16 urte zituela Evgenia Chkalovaren modelizazio agentzia bihurtu zen.\nNatalia Vodianova-ren bizitza pertsonala, eredu gehienak ez bezala, arrakastatsua izan zen. Justin Portman aristokrata britainiarrarekin ezkondu zen, hiru seme-alaba zoragarri ditu eta gaur egun bere askatasun pertsonala du. Baina errusiar edertasuna gizonezko arretaz inguratuta dago beti, inguruko jendearen mirespena eta mirespena eraginez.\nNatalia Vodianova podiumean\nVodyanova-ren karrerako erabakigarria Vívelako Model Management Agentzien ordezkari batek nabaritu zuen. Handik gutxira, ekitaldi honen ostean, Madison Pariseko lehia-agentzia Madrilera joan zen. Bertan Elle alemaniar aldizkariaren argazki-saioan parte hartu zuen. Baina benetako aintza etorri zitzaion New Yorkeko Fashion Week-ean parte hartu ondoren.\nSupermodel Natalia Vodianova Gucci, Calvin Klein, Ives Saint-Laurent modako ikuskizunetan parte hartu zuen. Vogue eta Harper's Bazaar bezalako argitalpen ospetsuak filmatu zituen. Eta 2003an, Natalia Calvin Klein-en "aurpegia eta gorputza" bilakatu zen, garai batean Kate Moss eta Brooke Shields izan zirela.\nNatalia Vodyanova Fundazioa\nEredua ez dago indiferentziarik bere lurraldean dauden arazoei. 2004an, The Naked Heart Foundation ("Naked Heart") fundazio ongintza fundatu zuen. Hasieran, bere jarduerak haurrentzako parkeak eraiki zituen Errusiako eta haratago. 2011 urteaz geroztik, Fundazioak garapenaren ezaugarriekin seme-alabei laguntzeko ahaleginak zuzendu ditu eta "Haur guztiek familia" merezi duen programa garatzen ari da. Horren barruan, "Familiaren Laguntzarako Zentroa" duela gutxi eraiki zen ereduaren jaioterrian.\nNatalya Vodyanova soinekoak\nNatalia Vodyanik nahiago du norbaitek beste inon ikusi ezin dituen gauzak bakarrik janztea. Bere armairuan New Yorkeko diseinugile ezagunen soinekoak, Valentino jantziak eta Chanel jantzi klasikoak ere badira.\nNatalya bezalako moda-kritikak. Lehenik eta behin, azpimarratzen du benetako talentua duela naturala bilatzeko. Ez du beldurtuta barregarria iruditzen eta oso ona da emakumezkoen soinekoak gizonekin itxura duten zapatekin konbinatuz. Estereotipoetatik doan dohainik da, eta publikoan jantzi berean agertu daiteke behin baino gehiagotan. Alfonbra gorrian, mozorro ezohiko baten jantzi dotoreetan pausatzen du askotan, eta eguneroko bizitzan gustuko bakero praktikoak, kamisetarik gabeko jantziak eta kotxoi atseginak gustatzen zaizkio.\nMakillaje eta orrazkera Natalya Vodyanova\nNatalya Vodianova ustez, pertsona bakoitzak bere irudia eduki beharko luke. Makillaje eta ileaz esperimentatzen ez zuen. Makillaje naturala nahiago du, baina bizitza arruntean ez du gogoko pintatzen. Orrazkera antzeko egoera. Gehienetan, argazkilarien lenteak erortzen dira ile solte eta apur batekin. Natalia oraindik ilea lausotu egin zuen arren, kardinalak aldaketak egin zituen forma edo kolore batera iritsi gabe.\nNatalia Vodyanova estiloa\nNatalia Vodyanova - itxura berezia duen jabea. Urteetan zehar, ia ez da aldatu. Gazteak beti itxura du eta irudia freskoa eta ederra izaten jarraitzen du. Natalia Vodyanova-ren sekretuak ez dira bakarrik genetika onean, baizik eta etengabeko prestakuntzan. Bere osasunari zorrozki jarraitzen eta Pariseko Maratoi ongizatean parte hartu zuen.\nNatalia Vodyanova zoriontsu bihurtu zen, ez biharamunik, ezta biharko bizitza pertsonala ere. Luxuzko itxura du eta estiloaren zentzua du. Modestia eta edertasun femeninoa izateko asmatu daiteke.\nNabarmendu 2017 - Zer motatako ilea nabarmentzen da moda denboraldi honetan?\nUdako soinekoak eta sarafans 2015\n2013ko osoko tankiniako bainuontziak\nEmakumeen euritsuak - 2016ko udazkenean\nKuala Lumpur - jolas-parkeak\nPisua galtzearen belar bilduma\nIltze laburreko manikura 2015\nJeans gerri altuarekin\nSidewalk pistak egiteko fitxa\nEspinakak zopa - errezeta gozoak eta oso erabilgarria, otordu argiak egiteko


Loratuz Lotu elkartea sortu berri dute, transexual helduei eta haien ingurune sozialari laguntzeko | Gizartea | Berria\nLoratuz Lotu elkartea sortu berri dute, transexual helduei eta haien ingurune sozialari laguntzeko\nLoratuz Lotu elkartea sortu berri dute, transexual helduei eta haien ingurune sozialari laguntzeko. Transexualen alboan egon nahi dute haien prozesuak iraun bitartean, «ahaldunduta eta indartuta» gizarteratu daitezen identitate berriarekin.\nBrayan Altimasberesek eta Mash Elizalde. Leyre Carrasco Tamaina handiagoan ikusi\nJon Miranda - Gipuzkoako Hitza -\nAndoaingo Leitzaran institutuan Gizarteratzea zikloko ikasketak egin zituzten iaz Brayan Altimasberesek (Hernani, 1996) eta Mash Elizaldek (Iruñea, 1999). Altimasberesek euskarazko taldean, eta Elizaldek gaztelaniazkoan. Biak dira mutil transexualak, eta biek egin dute trantsizioa helduaroan, baina, ikaskideak izan arren, oraintsu arte ez dute izan elkarren berri. «Erreferenterik gabe eta bakarrik egin behar izan dugu bidea», esan du Altimasberesek. Egoera berean egon daitezkeen pertsonek prozesua lagunduta egin dezaten sortu dute Loratuz Lotu Euskal Herri mailako elkartea.\nIkasketek emandako aukera baliatu zuten aurreko ikasturtean azterketa bat egin eta gizarte arloko proiektuaren oinarriak finkatzeko. «Ikusi genuen haur eta nerabeentzat Naizen elkartea badagoela, baina helduaroan trantsizioa egitea erabakitzen duten pertsonek ez dutela izaten inongo elkarteren babesik», esan du Elizaldek. Ikasketak amaituta, beraz, elkartea sortzeari ekin zioten, ikaskideekin batera. Altismaberes, Elizalde eta Gilen Larrañaga dira, gaur egun, Loratuz Lotu elkartearen arduradunak.\n«Interneten izugarrizko aurrerapena egin da azken urteotan, sare sozialetan aise topatu daitezke erreferenteak, baina garrantzitsua iruditzen zitzaigun trantsizioa egiten ari diren horiek harremanetan jartzea», adierazi du Elizaldek. «Gureak bilgune bat izan nahi du, esperientziak saretzeko espazio bat». Elkartea ezagutzak partekatzeko helburuarekin sortu dutela esan du Altismaberesek, haren hitzetan hori baita beldurrak uxatzeko modurik errazena: «Ezezaguna denak eragiten digu ezinegona, baina bide hau egina duten pertsonak ezagutzen dituzunean konturatzen zara badagoela trantsizioa modu osasuntsuan egiterik, zeure buruarekin eta ingurunearekin bakean».\nHorregatik aukeratu dute Loratuz Lotu izena. «Hainbeste denboran gure identitatea ezkutuan bizi izan ondoren, geure burua onartzen dugunean, loratzen hasten garenean, orduan lotzen gara besteekin». Harreman osasuntsu eta parekideak izatea ez dago soilik norberaren burua onartzearen mende, Elizaldek esan duenez: «Ulertzen dugu ez dela erraza mundura identitate berri batekin ateratzea. Arazoa ez da gure gorputza, jendearen begirada baizik. Ingurunean eragin beharra dago, trantsizio hori modu naturalagoan eta lasaiagoan egin dezagun».\nBehin ikasketak amaitu eta elkartea formalki eratu bitarteko denbora, berriz, euren asmoak ezagutarazteko baliatu dute elkarteko kideek. Aurreko urteko konfinamendu garaian Instagram bitartez transexualitatean aditu diren pertsonekin eta hainbat tokitako transekin zuzeneko solasaldiak izan zituzten. Irailetik hona, bestalde, hainbat ikastetxetan aritu dira azalpenak ematen, eta egin dieten harrerarekin «oso pozik» daude Altismasberes eta Elizalde.\nHezkidetzari garrantzi handia ematen diote biek. «Nabari dugu pixkanaka generoen arteko muga zurrun hori lausotzen ari dela, belaunaldi berriek beste ikuspegi bat dakartela, eta hori, neurri handi batean, Naizen bezalako elkarteek egindako lanari esker lortu da». Altimasberesek zehaztu du, ordea, trantsizioa egiteko ez dagoela adin egokirik. «Norberak erabaki behar du zein den horretarako momentua, eta bide hori egiteko babesa eskaini behar dugu besteok».\nBerriki izan diren eraso transfoboak gogoan hartu dituzte Loratuz Lotu elkartekoek. Salaketa argia egin du Elizaldek: «Askotan galdetzen digute nola ote gauden prest gure gorputzarentzat kaltegarriak izan daitezkeen tratamenduak hartzeko eta ebakuntzak egiteko, baina inor gutxik galdetzen du zenbat indarkeria pilatzen den genero arauarekiko disidenteak diren horiengan».\nPertsona ez-binarioak, trantsizio soziala nahiz fisikoa egin dutenak eta pertsona horien gertuko ingurunea artatu nahi ditu elkarteak. «Aholkularitza emango diegu, aukera ezberdinak eskaini; laguntza ematea gure esku ez badago, behar den tokira bideratuko ditugu, baina bakarrik ez ditugu utziko», azaldu du Altimasberesek. Elkarteak ibilbidea hasi berria duen arren, kontsulta egitera gerturatu zaizkie jada lehenengo herritarrak.\nSare sozialen bitartez —Instagram, Facebook, Twitter eta Youtube— egin daiteke harremana Loratuz Lotu elkartearekin, eta loratuz.lotu@gmail.com helbidean ere bai. Hernaniko Udalaren Plaza Feminista baliatzen dute kideek lanerako eta bilkurak egiteko, eta esker on hitzak dauzka Altimasberesek: «Herri honetan lanketa handia egin du mugimendu feministak, eta Aimar Elosegi Moio gaztearen kasuak ere arrastoa utzi du». Vicente Vadillo Francis transexualarena da Euskal Herriko memoria historikoan iltzatuta geratu den beste erailketa bat. Errenterian hil zuen polizia batek, 1979an. Bertan bizi da gaur egun Elizalde. «Francisen eta Moioren lekukoa hartu, eta haiengatik jarraituko dugu guk borrokan».


Google Play Store-ren 5 alternatiba eta modu seguruan nola erabili | Androidea\n5 Google Play Store-ren alternatibak\nAzkenaldian eztabaidatzen ari da Google-k kobratuko duela Play denda eta bere zerbitzuak Europako lurraldean saltzen diren Android terminaletan sartzeagatik, oso benetako albistea da. Mountain View-ko multinazionalak ordaindu behar izan zuen isun gogorra. Horrek sortu du ez oso urruneko etorkizunean Android sardexkak ikus ditzakegu Google Play Store dendako ordezko dendak instalatuta.\nHorregatik eta aplikazioen eta jokoen merkatu batzuk ezagutzea nahi nuelako, gaur hauek ekarriko dizkizuet Google Play Store dendako 5 alternatiba erabil dezakezu hemendik aurrera zure Android gailuetan.\n1 Alternatiba denda hauetatik deskargatutako aplikazioak instalatu aurretik kontuan hartu beharreko neurriak\n2 5 Google Play Store-ren alternatibak\n2.1 Amazon Appstore\n2.4 APK Mirror\n2.5 Bizitza txarra\nAlternatiba denda hauetatik deskargatutako aplikazioak instalatu aurretik kontuan hartu beharreko neurriak\nOso garrantzitsua da jakitea gaur gomendatuko dizkizugun Android orrialde edo aplikazio hauek, horiek guztiak gune seguruak eta malwarerik gabekoak diraBeste gauza bat horietatik deskarga ditzakegun apk formatuko fitxategiak dira, hau da, denda alternatibo hauetatik Google Play Store-ra deskargatzen ditugun aplikazioak eta jokoak.\nKasu honetan mila begi izango ditugunean, eta ezer instalatu aurretik, jarraitu lerro hauen gainetik utzi ditudan bideoan erantsitako urrats sinple hauek.\nHauetan laburbil ditzakegun zenbait neurri segurtasun oinarriak apks instalatzerakoan:\n- Ez eman baimenik aplikazioen instalazio automatikoa edo eguneratzea Google Play Store denda alternatibo horien bidez\n- Ez instalatu inoiz denda alternatibo hauetatik deskargatutako aplikaziorik zuzenean\n- Egin beti APKren eskaneatzea instalatu aurretik Virustotal.com webgunearen bidez\nHori guztia oso garbi eta oso kontuan izanda, orain gomendioak jarrai ditzakegu Google Play Store dendako 5 alternatiba beheko zerrendan gertatu dena\nLehenik eta behin, esan Google Play Store dendan alternatiba hauek aurkezten ditudan ordenak ez duela zerikusirik Merkatu alternatibo horietako bakoitzak eskaintzen digun kalitatearekin.\nHonekin esan nahi dut lehen aukera jarraian zerrendatuko ditudan Google Play Store dendako alternatiben artean bezain ona dela. Zure beharretara hobekien egokitzen diren aukera edo aukerak aukeratu besterik ez duzu..\nEl Amazon Appstore Klasikoa da Google Play Store-ren alternatiben artean, ia Android erabiltzaile guztiek ezagutzen zuten zaharra eta lineako salmenta erraldoiaren Kindle terminaletan instalatuta dagoen denda.\nOso Amazon diseinua duen aplikazioa, zeinetan aplikazioen eta jokoen katalogo oso ona, ordaindutakoa eta doakoa, aurki dezakegunaz gain, gainera irabazi txanponak Amazonen edo Amazonen Appstore-n deskontu bat trukatzeko.\nDeskargatu Amazon Appstore hemen klik eginez\nMezu honen hasieran utzi dizudan bideoan aurkezten dizudan bigarren aplikazioa aplikazioa da F-Droid, Play Store dendaren ordezko denda, Google denda ofizialetik deskarga ditzakegun ia doako aplikazio guztiak zuzenean deskargatzeko aurkitzeko.\nAukera ematen digun alternatiba deskargatu aplikazioa apk formatuan gure Android-en instalatu beharrik izan gabe, alderdi interesgarria baino gehiago aplikazioak aldatzea edo horiek biltzea egoki deritzoten momentuan instalatzeko gustuko duen edonorentzat.\nBide batez, F-Droid iturburu irekiko edo kode irekiko proiektua da, Android-erako ahal duzun aplikazio propioa duena deskargatu esteka beretik.\nEginen dudan hurrengo gomendioa Apptoide da, Google Play Store dendako aplikazio edo denda alternatiboa, hau da, apk-ari dagokionez, gure Androidentzako guztiz segurua den aplikazioa da.\nAplikazio honen edo Play Store-ren Market alternatiboaren arazoa da bilatzen ari garen ia edozer aurki dezakegula, hau da, Apptoidetik, aipatu ditudan beste merkatuetan bezalako doako aplikazioak aurkitu ahal izateaz gain. Hemen doako aplikazioak eta ordaindutako aplikazioak eta jokoak doan deskargatuko ditugun jokoak aurkituko baditugu.\nHorregatik premiazko beharra\nJarraitu goian aipatu ditudan segurtasun gomendioak, gure Android-ek inolako arrisku motarik izan ez dezan, akatsen batengatik edozein malware motarekin kutsatuta egotea nahi ez dugulako.\nEsteka honetatik deskarga dezakezu Apptoide.\nAPK Mirror Google Play Store dendaren ordezko dendetako bat da eta gaur egun hori gomendatzen dut ez du Android-erako bere aplikaziorik, eta egia da ere ez dugula gehiegi beharko, izan ere, gure gogoko arakatzailetik Weba irekiz eta mahaigainerako sarbide zuzena sortuz beste aplikazio bat izango balitz bezala erabiliko dugu.\nBertatik aplikazio bat zuzenean deskargatu Play Store-n aurki dezakegun ia edozein aplikazio, eta horietatik azken eguneratzeak, oraindik gure Play Store-ra iritsi ez direnak edo Beta edo Alpha egoeran dauden aplikazioak aurkitu ahal izango ditugu Google Play Store dendako beta probatzaile programetan erregistratu beharrik gabe.\nHorri hori gehitzen badiogu aplikazio ofizialak inolako manipulaziorik gabe deskarga ditzakegu eta muga geografikoen edo banakako abiarazpenengatik Play Store-n eskuragarri ez dauden aplikazioak aurki ditzakegula, zalantzarik gabe esan dezakegu Android eszenan Google Play Store-ren alternatiba interesgarrienetako bat dugula.\nSartu dezakezu APK Mirror webgune ofiziala esteka honetan klik eginez.\nAzkenik, baina gutxienez, Google Play Store dendaren ordezko denda gisa gomendatzen dizugu, Malavida.com webgune ofiziala, denda alternatiboa, gaur egun gomendio horietako bakarra, hori Espainiar jatorriko garatzaileek sortu dute oso-osorik, zehazki, benetan buru-belarri ari diren Valentziako mutilen taldea.\nWebgune honen edo Google Play Store-ren alternatibaren indarguneak, egia esateko asko hobe dezakeen diseinuaren zatia kenduz, gauza guztien artean dauden bi puntu indartsuak aipatu behar dira; lehenengoa da Webaren abiadura bera nabigazio hizkerari dagokionez eta deskargatzen ditugun apks fitxategien abiadurari dagokionez.\nBigarren puntu garrantzitsu gisa, ez da hain garrantzitsua. Pertsona horiek beren Merkatuan biltzen dituzten aplikazioak ahalik eta eguneratuak izateko egiten ari diren ahalegina azpimarratu behar da. Oso ahalegin handia lehenetsi eguneratzeak garrantziaren, goienaren eta abarren arabera.\nLaburbilduz, oso erabilerraza den webgunea eta bertatik aplikazioak APK formatuan deskarga ditzakegu, Google Play Store dendaren mende egon behar ez izateko. Aplikazio denda ezabatu baduzu eta nahi baduzu berreskuratu Play StoreUtzi berri dizugun estekan aurkituko duzu nola egin.\nHemen zaude Google Play Store dendako 5 alternatiba, Artikulu honen hasieran utzi ditudan bideoan merkatu alternatibo batzuk xehetasun handiz erakusten dizkizut, baita haiek modu seguruan erabiltzeko aholku egokiak eman ere.\nArtikuluaren bide osoa: Androidea » Android aplikazioak » 5 Google Play Store-ren alternatibak\nNola amaitu Google Chrome-n Androiderako\nFortnite pakete esklusibo berria dator Samsung Galaxiara


apirila 2015 - Gaitzerdi\n“Bizi Baratzea” aurkeztu eta jada bigarren edizioa jarri dugu inprentara bidean\nAsteartean aurkeztu zen Bretxan “Bizi Baratzea” eta dagoeneko bigarren edizioa martxan da. Liburuen Egunean Hontza liburudendan gehien saldu zen liburua izan zen, baita Aiako Landare Berezien azokan ere. Jakoba Errekondok herriz herri ematen dituen hitzaldietan (ikus behean non-noiz) ere baduzue sinaturik eskuratzeko aukera. Apirilak 28ko aurkezpenaren kronika Asteartea 11ak aldera (apirilak 28), Bretxako azokan. Liburu bat aurkezteko ez-lekua; ez izan, ordea, liburua...\n“Mundu horren hazia zeure baitan dago”\nPosted in Bertsolaritza, Hezkuntza\nHik Hasik antolatutako “II. Herri Hezitzailea” jardunaldietan, Herri Hezitzaileko oinarriak aurkeztu ostean, gaia bertsotan harilkatu dute: MAIALEN LUJANBIO Haurrek badaukatela hainbeste bertute behar dutela euren hitz eta jardute nor bere ardura hartu askatasun truke nik ere mundu hortan bizi nahiko nuke. AMETS ARZALLUS Eta bizi osoa zaigula haurtzaro nork esan zidan niri nintzela igaro? mundu hori ez zazu bilatu gehiago mundu horren hazia zeure baitan...\nHik Hasik antolatuta “II. Herri hezitzailea, eskola herritarra” jardunaldiak burutzen ari dira Donostian. Bertan Herri-hezitzaileen SAREA aurkeztu dute. 2010ean abiatu zen Oarsoaldean proiektu batekin, eta egun 15 eragilek osatzen dute. Lorea Agirrek, SAREAko kideak bere oinarriak aurkeztu ditu: “Haurren aisialdi parte-hartzailea, euskalduna, hezitzailea eta herritarra garatzea da gure helburua. Horrela ulertzen dugu hitz horietako bakoitza: Haurra: Umea pertsona da, ez...\nKoldo Saratxaga: “Zer izan nahi duzu 20 urte barru? Zoriontsu? … Eta zer gehiago?”\nHik Hasik antolatuta “II. Herri hezitzailea, eskola herritarra” jardunaldiak burutzen ari dira Donostian. Koldo Saratxagak “Parte-hartzearen eta partekatzearen garrantzia hezkuntzan eta jendarte-ereduan” hitzaldia eman du. Hona hemen adierazitako ideia batzuek: Sarrera: “Eskola ereduari buruz hitz egingo dut, larritasuna ematen baitit. Pena da, esango ditudan gauzak batez ere etorri ez direnentzat dira, Jaurlaritzarentzat eta abar. Hemen zaudetenak mugituta...\nBertsolaritza guneak euskalduntzeko erreminta\nPosted in Bertsolaritza, Hizkuntza\nBertsoa ez da tresna makala euskara ikasten ari direnen motibaziorako eta erdalguneetan arnas guneak sortzeko. Hala adierazi dute Egoitz Zelaia, Manex Agirre, Miren Artetxe eta Ruben Sanchezek Bertsoa.com webgunean (bertan dituzue bideoak ikusgai). Bertsoa euskalduntze prozesuan denarentzat Euskaltegietan bertsoa landu duenetan zer gertatu den, horrela azaldu du Egoitz Zelaia hendaiarrak: “Euskara hutsean sortutako adierazpide artistiko edo komunikatiboa izaki, lilura hori sortzen du...


Hastapenei keinu egin eta sortzaileei eskertu - Orio - Karkara.eus\nHastapenei keinu egin eta sortzaileei eskertu\nKarkara 2014-09-26 13:29\nAurkeztu dute Kilometroak 2014 Erria Txikota! eguna: zinta mozketa, eskaintza kultural herrikoi eta anitza, ibilbide lagunkoia, Erronka, omenaldia...\nPasa den urteko lehen igandean testigua jaso zutenetik ia urte bete igaro da; iristear da txikota askatzeko eguna. Ondo amarratuta dagoen txikota, guztia lotuta baitago egun handiari begira dena prest, gogotsu eta irrikitan daude daudela nabarmendu dute.\nArantza Manterolak hezkuntza komunitate sendo batek, elkarlanean eta auzolanean Ikastolen proiektuari bultzada bat ematen jarraitzea goraipatu du. Urte osoko lanaren ondoren heldu da oriotarrei fruituak jasotzeko unea eta etorkizuneko erronkak betetzeko hazi berria, gaineratu du.\nAuzolana. Aurkezpenean behin eta berriz errepikatu den hitza. Auzolanean eraman baitira urte osoan zehar egindako ehundaka ekimen, eta horiei, Kilometroak 2014 Jaiaren parte izan diren guztiei eskerrik beroenak eman dizkie Joseba Orellak eta herri-lana txalotzekoa izan dela gaineratu du. Urriaren 5eko eguna ere auzolanean eraiki da jaia Oriora ekartzeaz haratago, Oriotik eraiki da azpimarratu du Zigor Saizar Ikastolako zuzendariak.\nHerritik eraikitako eskaintza kulturala\n2/3. Hori da egitarauean eskualdekoek duten presentzia; eta eskualdekoen artean, asko eta asko, herrikoak izango dira. Bertako taldeei eman nahi izan diegu lehentasuna. Lehen gunean, adibidez, eskaintza kultural guztia herritik eraikia da eta gainontzeko guneetan ere gutxienez emanaldiren bat bertakoa izango da, azaldu du Saizarrek.\nHainbat ate jo behar izan dituzte urte osoan zehar, esan bezala, auzolana izan baita jai hau aurrera ateratzeko gakoa. Oriotarren parte hartzea bermatzeko, aldiz, ez dute ate joka ibili behar izan. Proposamenak bidaltzeko bidea ireki genuen eta, zorionez, asko jaso genituen. Tamalez batzuk aurrera eraman behar izan ditugu eta beste batzuk alboratu, baina pozgarria izan da oriotarrek eskaintza kultural horren parte izan nahi dutela jakitea, aitortu du Orellak.\nIbilbidea osatzeak duen garrantzia\nKilometroak lagunkoia. Honela izenpetu dute Orioko adineko pertsonekin aurrera eraman duten ekimena. Pertsona hauen herriko istorio, esamolde eta anekdotak jaso dituzte eta bildutako bizipenekin ibilbidean zehar ikusgai izango diren bederatzi panel osatu dira. Bestetik, ekintza kulturala guneetara mugatu gabe, herri guztira zabaldu nahi izan dute festa eskaintza ibiltariarekin.\nIbilbidea egiteko bada aitzakia, beraz. Izan ere, testigua eskuartean zutenetik argi izan dute festaren hastapenetan ibilbideak zuen garrantzia berreskuratu behar zutela.\nIrekiera ekitaldian zinta moztuko dutenek eta omenduak izango direnek ere lotura zuzena dute hastapen garaiekin. Ikastolen sorreran gure aurreko belaunaldiek erakutsi zuten ausardiari keinu egin nahi izan diegu mimo bereziz, azaldu du Gema Etxabe Ikastolako lehendakariak.\nKilometroak jaiaren sortzailea izan zen Josu Erguin eta Orioko Herriko Ikastolako lehendabiziko lehendaria Antonio Campos. Berek emango diote hasiera Kilometroak 2014 jaiari. Ikastolako lehen belaunaldiko gurasoak eta Anjel Lertxundi izango dira omenduak, horiei esker ere egin baitu aurrera Orioko Herri Ikastolak.\n20 Ikastola prest Erronkarako\nLehengo urtean Tolosak erronka berri bat izan zuen: Erronka ekimena. Aurten, jarraipena eman nahi izan zio Tolosan hasitakoari. Iazko oinarriekin eta berrikuntza batzuekin berriz ere ospatuko da Erronka. Gipuzkoako 20 ikaslek hartuko dute parte.\n2, 3, 4 eta 5 guneetan egingo dituzte lehen lau probak. Bazkalostean errepeska egingo da Erantzun bila izeneko probarekin; eta hor erabakiko diren zeintzuk izango diren final handia lehiatuko direnak. Lau taldek jokatuko dute finala, 16:30ean. Xehetasun gehiago, hemen.


“Birjinitate kit-a” himena berreraikitzeko? — Gaztezulo\n“Birjinitate kit-a” himena berreraikitzeko?\n“Birjinitate kit-a” himena berreraikitzeko? Himena berreraikitzeko negozioa klinika klandestinoetatik hasi eta oraindik birjina zarenaren itxura egiteko kit-etaraino zabaltzen da. https://www.gaztezulo.eus/albisteak/201cbirjinitate-kit-a201d-himena-berreraikitzeko https://www.gaztezulo.eus/albisteak/201cbirjinitate-kit-a201d-himena-berreraikitzeko/@@download/image/freepressjournal_2019-11_4f4ed576-653d-4b8e-91f5-229d78527e29_51f65iffjgl__ac_sl1280_-930x600.jpg\nHimena berreraikitzeko negozioa klinika klandestinoetatik hasi eta oraindik birjina zarenaren itxura egiteko kit-etaraino zabaltzen da.\nGizarte patriarkaletan birjinitatea oso baloratu izan da, zerbait (ia) sakratua izateraino. Horregatik, oraindik ere zenbait herrialdetan garrantzitsua izaten jarraitzen du, eta himena berreraikitzeak onarpen soziala ekar dezake, edo emakume askoren biziraupena bermatu dezake.\nBaina baginaren erabilera bere jabeari bakarrik axola beharko litzaioke, ez da hala ordea zoritxarrez. Birjinitate faltsua sortzeko kitak azaldu dira eta Interneten erraz aurkitu daitezke. Gainera, diotenez birjinitatea berreskuratu dezakezu etxetik atera gabe.\nKitaren balioa 115 eurokoa da eta bertan birjinitatea “berreskuratzeko” zenbait pilula daude. Pilula hauek hartu ondoren, gorputzeko beroarekin urtzen dira eta odolaren ateratzea simulatzen dute. Pilulez gain “obulu” moduko batzuk daude bagina estutzeko, horrela, baginaren barnealdea txikitzen du, birjina zarela emanez. Produktua saltzen duen web guneak dioenez guztia %100 naturala eta osasungarria da.\nBere fidagarritasuna ezbaian jartzeko modukoa da, emakumearen gorputza era larrian aldatzen baitu, eta hala ez balitz ere horrelako produktu bat existitzea, %100 naturala izanik ere, ez da osasungarria, emakumearen gorputza artifizialki eraldatzen abitu. Izan ere, matxismoaren beste ikuspuntu bat gehiago besterik ez da, baginako zimurrak kentzen dituen krema bezala, eta euren helburua gizonezkoak eta euren desirak dira, ez emakumezkoak laguntzea.\nZoritxarrez, ez dira himena berreraikitzeko produktu bakarrak, himenoplastia deitutako kirurgiak ere ahalbidetzen dute hori. Ebakuntza honen prezioa 1.500 eta 3.500 euroren tartean dago. Zorionez, praktika hau ez dago oso hedatua.\nEbakuntza eta kit mota hauen helburua abusuaren kultura berrindartzea da. Horrela, gizonezkoen desirak betetzeko emakumea edozer egiteko prest egon behar duenaren ideia zabaltzen da produktu ez fidagarriak hartuz edo ebakuntza bat eginez. Noiz arte horrelako astakeriak?


Berriak - Gatazkarik Gabeko Teknologia - Alboan Berriak - Gatazkarik Gabeko Teknologia - Alboan\nBerriak - Gatazkarik Gabeko Teknologia - Alboan\nXavier Sareak eta Afrika eta Madagaskarreko Jesuiten Batzarrak dei egin diete Europako eta Afrikako buruzagi politikoei.\nNazio Batuen Klimari buruzko 26. Goi Bilera, COP26, Glasgowen egitekoa zen iaz, azaroaren 9tik 19ra bitartean. Hala ere, 2021eko azarora atzeratu dute bilera, COVID-19ak eragindako pandemia dela eta. Atzerapenak atzerapen, ez dago zalantzarik mugarri erabakigarria izango dela gure planetaren etorkizunerako. Klima-aldaketaren aurkako borrokan hamarkada garrantzitsua da honako hau, eta, inoiz baino gehiago, munduak irmo erantzutea behar du, Parisko Hitzarmenean emisioak murrizteko ezarri ziren helburuak lortzeko moduan, eta alde batera utzi gabe herrialde txiroen aurrerapen sozial eta ekonomikoa; izan ere, haiek dira klimaren krisiaren ondorioz kalte handiena jaso dezaketenak eta berotze globalari ekarpen txikiena egiten dietenak.\n“Break out: Kivu Coltan”, Kongoko Errepublika Demokratikoan bizitzen ari diren gatazkaren inguruko online-ko jolasa da. Gatazka horrek, egunerokotasunean erabiltzen ditugun Koltanarekin eta tresna eta egunerokotasunean erabiltzen ditugun gailu elektronikoekin zuzenean dauka harremana. Adidez, gure telefono mugikorrarekin. Read More\nEz dago zalantzarik gure gizarteetan Informazioaren eta Komunikazioaren Teknologiak (IKT) nagusi direla. COVID-19aren pandemiaren aurretik ere bazen, baina urte honetan, egunero berretsi dugu errealitate hori. 2020. urteko lehen hiletan hartutako itxialdi-neurriek telelanaren, merkataritza digitalaren eta, oro har, online jarduera osoaren hedatzea eta finkatzea ekarri zuten. Gizarte digital baterantz egindako aldaketa hori, erakundeen apustua da, erakunde publiko eta pribatuak aldatzen ari dena, baita geuk haiekin dugun harremana ere.\nBitxietan, lingoteetan eta gailu elektronikoetan (mugikorretan, adibidez) aurki daitekeen metal preziatua da. Zehazki, zirkuitu inprimatuetan erabiltzen da urrea; hau da, mikrotxipekin kontaktuan dauden plaketan.\nMunduan 1.500 smartphone inguru ekoizten dira urtean, eta, horretarako, 37.000 kilo urre inguru behar dira. Izan ere, urrea ustiatu eta kontrolatzeagatiko gatazkak indarkeria eragiten du, eta horrez gain, komunitate indigenek, afrokolonbiarrek eta nekazariek beren lurretatik alde egin behar izan dute, eta komunitateetako ehundaka buruzagi erahilda izaten dira\nBizitza pantaila bati itsatsita pasatzen dugu. Esnatzen garenetik oheratzen garen arte, mugikorretik ordenagailura eta tabletatik Smart TV-ra ibiltzen gara. Azken belaunaldiko gailu adimendunetara sarbidea izatea ezinbesteko elementu bilakatu da gero eta jende gehiagoren bizitzan. Ezagutzaren gizarteetan bizi garela diogu; izan ere, gailu horien bidez berehalako sarbidea dugu hainbat informazio-iturrietara, eta horrek ondorio zuzenak ditu gizartearen esparru guztietan.\nHiri meatzaritza errealitatea deseraikiz


Telematikoki egingo den gaurko udalbatzarra, zuzenean ikusi ahalko da - Usurbil - Noaua.eus\nTelematikoki egingo den gaurko udalbatzarra, zuzenean ikusi ahalko da\nNoaua Aldizkaria 2020-04-30 08:08\nCovid-19aren eraginez, telematikoki egingo da apirilari dagokion eta gaurko (apirilak 30) deitua dagoen udalbatzaren osoko ohiko bilkura. Usurbilgo Udalak Youtuben duen "Usurbil Udala" izeneko kanalaren bidez zuzenean ikusi ahalko da, arratsaldeko 18:00etan hasita.\nOhiko hitzordua izango du baina ezohiko izaera. Covid19-aren eraginez, etenda zeuden udalbatzaren osoko bilkurak orain arte. Baina etenaldia amaitu da. Martxoari zegokion udal ordezkarien osoko bilkura bertan behera geratu bazen ere, apirilari dagokiona egingo dutela iragarri du Usurbilgo Udalak.\nOhi bezala, hilabeteko azken ostegun honetan izango da, apirilaren 30ean. Arratsaldeko 18:00etan. Baina bizi dugun egoerak behartuta, ezohiko izaera izango du; telematikoki egingo da. Udaletik ohartarazi dutenez, "Jitsi Meet plataformaren bidez elkartuko dira Usurbilgo udalbatzako zinegotziak eta zuzenean ikusteko aukera izango da". Plenoa zuzenean segi nahi baduzue, Usurbilgo Udalak Youtuben duen kanalean sartu beharko zarete, "Usurbil Udala" izenekoan "eta bertan agertuko da zuzenekoaren irudia. Hala ere, plenoa hasi baino minutu batzuk lehenago, Facebook eta Twitter bidez zabalduko da lotura zehatza, klik bakarrean ikusi ahal izateko".\nUdalbatzarra zuzenean ikusi ezin duenak lasai, emisio hau aipatu udalaren Youtubeko kanalean gordeta geratuko da, eta honenbestez, nahi duzuenean eskura izango duzue.\nSegidan duzue udal taldeek ahotan hartuko dituzten gaiak; iazko ekitaldiaren likidazioa, Arau Subsidiarioak, HOBEKI elkartera atxikitzea, Udalaren eta Garbitaniaren arteko hitzarmena, Udala eta NOAUA! K.E.-ren arteko hitzarmena edota Tolosaldea-Sahararekin elkarteari mikrobusaren dohaitza ere mintzagaien artean izango dute.\nEguna: apirilak 30, osteguna.\nTokia: udal aretoa (telematikoa).\nOharra: zuzenean ikusi ahalko da "Usurbil Udala" Youtuberen kanaletik.\n* 2020/01/29ko ezohiko bilkura.\n* 2020/02/27ko ohiko bilkura.\n* 2020/03/09ko ezohikoa bilkura.\n2.-Alkatetzako dekretu hauen berri ematea: 2020ko otsailaren 25etik apirilaren 24ra (2020/0138-2020/0256).\n3.- 2019 ekitaldiko likidazioaren komunikazioa.\n4.- Hiri Antolamenduko Arau Subsidiarioetako A-59 (Ugartondo) Eremuko EQ.01 partzelako zuzkidura- ekipamendua gauzatzeko Udala eta eremuko Hitzarmen-batzarraren arteko hitzarmena onartzea (Esp. zk.: HZ.02/2020-0126).\n5.- Hiri Antolamenduko Arau Subsidiarioetako A-83 (Oroitzapena) eremuko Antolamendu Xehatuaren Aldaketa hasieraz onartzea eta jendaurrean jartzea (Esp. zk.: HZ.01/2020-0073).\n6.- Fermindegi herri-bideko (22. herri-bidea) lehen 125 metroko zatia (4. poligonoa 209. partzela onibarraren mugakidea dena), errepidea eta Fermindegi baserriaren arteko zatia, permutatzea (Esp. zk.: HZ.06/2019-0317).\n7.- HOBEKI, hondakinen kudeaketa hobetzeko Euskal Herriko toki erakundeen elkartera atxikitzea (Esp. zk.: HZ.02/2020-0091).\n8.- Udalaren eta Garbitania Zero Zabor SL sozietatearen arteko harremana egituratzeko hitzarmena eta 2020ko Jarduera Plan Orokorra onartzea (Esp. zk.: HZ.02/2020-0093).\n9.- Usurbilgo Udalaren eta Noaua!ren arteko hitzarmena onartzea (Esp.zk.:KE.02/2020-0046).\n10.- Tolosaldea-Sahararekin elkarteari mikrobusaren dohaitza (Esp. zk.: ID.04/2019–0299).